Gospodo poslanici, poštovani gosti, otvaram 8. sjednicu Predstavničkog doma Parlamentarne skupštine BiH. Želim vas, također, obavijestiti da su na sjednicu pored poslanika pozvani: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici OHR-a, predstavnici OSCE-a, predstavnik EU, predstavnik generalnog sekretara Vijeća Evrope, predstavnici Promatračke misije EU u BiH, predstavnici ambasada u BiH i predstavnici drugih međunarodnih organizacija koje funkcioniraju i djeluju na prostorima naše države. Pozvani su i predstavnici sredstava javnog informiranja. Sve prisutne srdačno pozdravljam i zahvaljujem što učestvuju u radu današnje 8. sjednice Predstavničkog doma Parlamentarne skupštine BiH. Na kraju, imam posebnu čast i zadovoljstvo da pozdravim na Predstavničkom domu Parlamentarne skupštine BiH gospodina Laslo Šurjana, specijalnog izvjestitelja, reportera Vijeća Evrope za BiH. Dobro nam došli gospodine Šurjan. Hvala vam što ste ova 3-4 dana u BiH, učinili sve da spoznate objektivnu dimenziju političkog i sigurnosnog stanja i stanja ljudskih prava na prostorima države BiH. Vi dobro znate da je gospodin Šurjan već nekoliko dana u BiH, gdje je cijelo vrijeme imao intenzivne aktivnsoti i razgovore. Obavio je razgovore sa predsjedavajućim oba doma ovog parlamenta, odnosno sa dva kolegija oba doma Parlamentarne skupštine BiH, sa predsjednicima gotovo svih političkih partija u BiH i sa Vijećem ministara BiH, sa predsjednicima i potpredsjednicima entiteta, sa predstavnicima entitetskih vlasa, sa ombudsmanima Federacije BiH i RS. Konačno, danas se ponovo susreo sa Kolegijem oba doma, kao i sa Predsjedništvom BiH. Nisam siguran da sam spomenuo sve kontakte i aktivnosti gospodina Šurjana, ali naš uvaženi gost je u BiH sigurno da je imao izuzetnu dinamiku aktivnosti i intenzivitet aktivnosti, koji pokazuje da gospodin kao sepcijalni izvjestitelj Vijeća Evrope želi pomoći BiH na njenom, ne baš lakom i jednostavnim putu ka evropskim integracijama, ka prvomkoraku evropskih integracija a to je prijemu, razmatranju i prijemu BiH kao redovnog člana Savjeta Evrope. Ja se koristim ovom pozicijom da gospodina Šurjana u ime svih nas još jedanput srdačno pozdravim i da mu se zahvalim na njegovim izuzetnim naporima koje čini, sve u cilju kako bi BiH postala član Evropske zajednice. U tom kontekstu bili smo slobodni zamoliti gospodina Šurjana da se obrati Predstavničkom domu Parlamentarne skupštine BiH. Gospodine Šurjan, još jedanput, dobro došli,izvolite 2 imate mogućnost i vrijeme da se obratite Predstavničkom domu Parlamentarne skupštine BiH.
Gospodine predsjedniče, ekselencije, dame gospodo, drage kolege. Prije nekoliko godina predsjednik Buš koji je otac sadašnjem predsjednika Buša je posjetio Mađarsku. Znači uslovi za ovaj posjet nisu bili dobri, imali smo kišu i on je morao govoriti vani pred svima nama. Imao je dug govor, napisan dug govor i on je u toj frustraciji svog vremena i uslova pocijepao ovaj govor, i rekao zaboravimo to, ja ću jednsotavno govoriti ono što mislim. Ja bih volio da pratim njegov postupak, da ga emitiram na neki način, ali nisam u stanju da to učinim, jer nemam govora da ga pocijepam. Mene je informisao predsjednik tek kad sam stigao na aerodrom, rekao mi je da ću imati mogućnost da govorim pred Parlamentarnom skupštinom, tako da sam potpuno ne pripremljen. Ali od mog dolaska do sada do sada, ja sam uvijek bio u nekim pregovorima sa nekim. Tako što ću ičiniti sada za vas i daću vam neki, sažeto ću vam prenijeti moje impresije. Ali prije svega, želim smao da vamkažem, kako je velika čast prije nego što sam bio pozvan da govorim ispred vas, ispred ovog parlamenta. Prvo želim da kažem da ste vi u jednoj vrlo specifičnoj poziciji, unikatnoj pozic iji ljudi koji su bili izabrani ili ponovo izabrani u poslednjim izborima u BiH. Predstavnici u parlamentarnim kućama uvijek imaju impresiju da su oni oni koji prave istoriju. Ali to je rijetkost. Vi predstavnici BiH, u ovom trenutku ne možete učiniti ništa drugo, nego li vašim postupcima uticati na istoriju ove zemlje. Sada ste u poziciji da izgradite jednu nezavisnu državu. Jednu državu koja će biti unija različitih religija, različitih etničkih pripadnosti. Poslije strašnog iskustva rata koji je BiH imala, vi ste sada u poziciji da izgradite jedno društvo koje će služiti npr. čitavoj Evropi. Ja imam povjerenje u vas. Sada cijela Evropa ima povjerenje u vas i čeka da joj pokažete da možete ovo učiniti i možda neke druge evropske zemlje vam malo zavide na vašoj mogućnosti da učinite ovo što ćete učiniti sada. Internacionalna zajednica je spremna da vam pomogne, ali nije u stanju da učini ovo bez vas, bez vaše pomoći. Šta znači ova njihova spremnost da vam pomognu? Mi možemo podijeliti svoje iskustvo sa vama. Mi vam možemo dati savjete ili bolje reći možemo vam sugerirati neke stvari. Možemo vam dati svoje istorijsko iskustvo. Ako pogledamo malo iza nas, na ono što se dešavalo u pršlom vijeku, znači u XX vijeku, vidim jednu dugu listu lekcija koje možemo da naučimo. U toku tog prosjednog vijeka prava zajednice, prava kolektive su bila jako važna i u ime kolektivnog prava, individualno pravo je ponekad bilo zapostavljeno. Vi to možete zvati nacizmom, fašizmom, komunizmom, ali i sada je uvijek isti. Poslije II svjetskog rata, Evropa je krenula drugim putem. Počeli smo govoriti o individualnim pravima, o osnovnim ljudskim pravima, to je od velike važnsoti, bez implementacije ljudskih prava i sloboda, ni jedna zemlja nije u dobroj formi, ali sve naše odluke moraju biti u harmoniji sa ljudskom prirodom a ljudskoj prirodi pripda i nagon da živi u kolektivi, da živi u zajednici. Kada donosite vaše odluke, morate poštivati i osnovna ljudska prava, ali isto tako i pravo porodice, pa onda dalje, prava lokalne zajednice ili kantona i onda na kraju, vi morate poštovati i prava nacija. Vi možete kriviti pojedinačne 3 političare da prave greške da su ekstremisti i da su na periferiji političkog kruga, ali i vi i ja i svi mi moramo se ograditi od toga da krivimo cijele nacije i mi svi moramo uvijek imati u vidu da moramo prihvatiti odluke naših glasačkih tijela, jer i ako političari mogu griješiti, mi ne smijemo reći da ljudi griješe. Ti, da kažem, ljudski nagoni, nagoni naše prirode da budemo pripadnici zajednice, da se vidimo kao pripadnici određenog naroda, ta prava i ti nagoni su zaštićeni u VE. Tako time što vas pozivamo, što ćemo vas pozvati u VE, mi vam u isti mah nudimo i protekciju i nudimo vam iskustvo svih naših povelja i svih evropskih standarda pod kojima bi i vi automatski bili. Mi nikada nećemo tražiti od vas da radite nešto što je uzaludno. Da uradite nešto zbog nas. Barem ja pokušavam da formulišem stvati tako da vam pokažem d aono što tražimo od vas je dobro za vas same i mislim da u proteklih nekoliko godina i posebno u proteklih nekoliko mjeseci od poslednjih izbora, mislim da je vaša zemlja učinila jako puno. Tako, da sada imajući to u vidu, ja smatram da je moja dužnost da otvorim pred vama kapiju ispred Vijeća Evrope. Što ne mogu učiniti za vas je da vas gurnem kroz tu kapiju ili da uđem s druge strane pa da vas provučem kroz tu kapiju. Vi morate sami napraviti taj korak i sada što tražim od vas je pomoć. Pomozite mi da napravim pozitivan izvještaj za prijem vaše zemlje. Predstavnici u Parlamentarnoj skupštini Vijeća Evrope su ponekad zbunjeni dok razgovaramo o vašoj zemlji, zato što su pod uticajem različitih medija, zato što čitaju novine i gledaju televiziju. Vrlo je težak imidž autobusa koji gori u Banja Luci. I vrlo je mali broj onih koji znaju šta je urađeno nakon ovih incidenata,što je pozitivno urađeno nakon ovih incidenata da bi se ovakve stvari kontrolisale, jer sam imidž nereda preplavljuje pozitivne stvari koje je vaša vlada demonstrirala zbog ovih nereda. Postoji puno razloga za što Vijeće Evrope traži od vas da donesete vlastiti izborni zakon i ne želim sada da prođem kroz svaki argument. Jedino što ću vam reći je, molim vas pomozite mi, jer ovo će meni pomoći da ja predočim svojim kolegama u VE da BiH jest spremna za ulazak u VE i ja sam sada zaista uvjeren da ste vi u stanju da postanete članica. Ja, također, mislim da je ovo jedan jako pozitivan znak, znači donošenje izbornog zakona i ja mislim da je nešto što će vam služiti u budućnosti, jer ja očekujem da ovaj korak prate drugi koraci. Što se tiče donšenja registracije vezane za Ustav BiH i drugih jednako velikih stvari. Ja mislim da oni političari koji su u onim strankama koji konstituišu Vladu BiH i njihova opozicija moraju barem na nekim stvarima postići konsenzus. Ovaj konsenzus se može postići jedino dijalogom, samo kroz obostrano razumijevanje i kroz spremnost na kompromis. Kompromis je tajna onoga kako uspjeva politika svih evropskih zemalja. Kroz kompromise vi ćete samo jačati i jačati svoju zemlju. Možda neki od vas misle da priznaju slbost ili da su slabi u trenutku kada pristanu na kompromis, ali to nije tačno. Vjerujte mi kada kažem da je dobra stvar biti član VE, ali to ne znači da je ulazak u raj. Penzije neće porasti time što ćete vi postati članica VE. Plate će ostati iste, ali Vijeće Evrope, znači primanje BiH u Vijeće Evrope je prvi korak ka nekim drugim stvarima, možd avažnijim stvarima, znači ovo je potrebni korak da biste vi bili član bilo koje evropske integracije, bez Vijeća Evrope to ne možete biti. Ako mogu sada da podijelim nešto sa vama kao neko ko dolazi iz Mađarske, a ne neko ko predstavlja Vijeće Evrope, mada imam tu sreću da su dva pogleda u priličnoj harmoniji jedan sa drugim. Imajući u vidu istoriju XX vijeka, mi imamo nacije koje ne žive striktno u jednoj zemlji. Znači, nemamo nacije unutar definisanih 4 granica, nego se protežu van granica. Hoću da kažem da Mađari ne žive samo u Mađarskoj, već i u dosta drugih zemalja. Hrvati ne žive smao u Hrvatskoj, već žive npr. ovdje u BiH. Srbi ne žive samo u Jugoslaviji, već žive, također, ovdje ponovo u BiH, ali naravno i u drugim zemljama. U sadašnjim političkim okolnostima, drage kolege, nije moguće zamisliti zemlju koja bi uspjela da stavi sve Mađare pod jednim krovom, sve Hrvate pod jednim krovom itd. Ali okviri EU postavljeni poslije II svjetskog rata, oni su jako dobar sistem za prevazilaženje ovakvih problema. Kroz članstvo u EU mi možemo osjetiti integritet zemlje bez toga da mijenjamo njene granice. Puno problema različitih zemalja su upravo bili riješeni kroz ovaj način, znači kroz kanale Evropske Unije, da napomenem samo jedan primjer Njemačke i Francuske posoje II svjetskog rata. Kako EU je mjesto trajnog izmirenja. Budući da ste u zemlji u kojoj još uvijek ima toliko tenzija, političkih tenzija, toliko nepovjerenja, vi morate jasno definisati vaš put kako doći do rješenja. Vijeće Evrope će pomoći u soluciji ovog problema. Evropska Unija koja će doći kasnije će možda čak i finalizirati rješenja ovog problema, ali vi sami morate imati vrlo jasan cilj i vrlo jasno definisan način kako doći do ovih evorpskih integracija. Neki od vas mogu biti skeptični i reći da li put je jako dug i naši ciljevi su daleko od nas, ali molim vas, vratite se za trenutak deset godina unazad i onda pogledajte situaciju u kakvoj ste sada. Mislim da vi kakvi ste bili prije deset godina, niste bili u stanju da zamislite situaciju kakva je sada. Čak i ako pogledate neki kraći period blizine ili samog kraja rata, dalje šokantna je promjena koja se desila od tada do sada, kada ne samo da imate mir, imate ovakav kolegij. Ali, ako imate jasnu sliku budućnosti i vrlo jasan cilj, zajednički cilj, onda će vaš proces do ostvarivanja tog cilja biti puno brži nego bez njega. Gospodine predsjedniče, drage kolege, naša kapija je otvorena. Ja ću učiniti sve što je moguće da vas pozovem da budete članice VE u toku slijedećeg mjeseca, ali to ima uslov da ćete vi glasati za donošenje izbornog zakona i upravo tim činom kupiti kartu za VE. Ukoliko donesete ovaj izborni zakon, onda će Parlamentarna skupština Vijeća Evrope u sovjoj plenarnoj sesiji u septembru glasati za prijem BiH. Hvala lijepa, doviđenja i vidimo se uskoro uporodici Vijeća Evrope. Hvala.
Zahvlajujem se gospodinu Šurjanu, specijalnom izvjestitelju VE o stanju u BiH, na ovim riječima ohrabrenja i uvjerenja da ima smisla vjerovati da BiH može u ovoj godini u 2001. postati redovni član Vijeća Evrope i u tom kontekstu sigurno da nema alternativngo puta za ovu državu, osim što su evropske integracije, Rod map i prvi koraka prijema u VE. Što znači, pretpostavlja aktivnost oba doma Parlamentarne skupštine BiH na realizaciji i aktivizaciji u smislu donošenja izbornog zakona. Ja pružam mogućnost, Kolegij je to predvidio, ukoliko neko želi od članova Predsjedništva da se obrati, međutim, ja sam obaviješten da članovi Pedsjedništva imaju hitan sastanak sa trojicom ministara vanjskih poslova Evropske zajednice i u tom kontekstu, sigurno dostatan razlog da budu tačni i u tom kontekstu, znači Kolegij predlaže pauzu pola sata do početka zasjedanja. Hvala vam. [[PAUZA]] 5 Na zasjedanje, sjednici prisustvuje 36 poslanika. Izostanak su najavili kolega Lolić i Brka iz razloga bolesti i u tom kontekstu, evo možemo reći da imamo kvorum i da možemo raditi kao Predstavnički dom Parlamentarne skupštine BiH. Vi ste uz poziv za ovu sjednicu dobili i prijedlog dnevnog reda. Među predloženim tačkama kao što se vidi, nalaze se i veoma prioritetna pitanja od kojih treba spomenuti dva. To je izbor stalnih delegacija Parlamentarne skupštine BiH u međunarodnoj organizaciji i zahtjev za razmatranje i usvjanje po hitnom postupku zakona koji je na privremenoj osnovi proglasio Visoki predstavnik za BiH. Isto tako, u međuvremenu, u parlamentarnu proceduru Vijeće ministara BiH je dostavilo Prijedlog izbornog zakona BiH, sa zahtjevom da ga Dom razmatra i usvoji po hitnom postupku, u skladu sa članom 104. Poslovnika ovog doma. Kao što vam je poznato, također, Prošireni kolegij Doma je na svojoj sjednici održanoj 4.maja o.g. kada smo se dogovarali o sazivanju ove 8. sjednice i utvrđivanje prijedloga dnevnog reda, zauzeli principijelan stav i načelan stav da se u dnevni red uvrsti Izborni zakon BiH ukoliko ga Vijeće ministara dostav. To se desilo i u tom kontekstu Prijedlog izbornog zakona je stigao i poslanicima i dostavljen je na Plenarnoj sjednici 10.maja tekuće godine. Kolegij ovog doma je zauzeo stav da Domu predloži da se zahtjev za donošenje ovog zakona po hitnom postupku uvrsti u dnevni red, kao tačka 3. Također, Kolegij predlaže da se tačke 7. i 8. iz dnevnog reda, koje su trebale biti elaborirane, odnosno iznesene od strane Vijeća ministara, odnosno Ministarstva vanjskih poslova, na zahtjev Ministarstva vanjskih poslova danas skinu s dnevnog reda to je Razmatranje mreže DKP-a i drugo, Informacija o pripremama za međunarodnu konferenciju u Kataru u Dohi. To je juče već završeno i u tom kontekstu možemo očekivati pisanu informaciju o rezultatima ove donatorske konferencije na narednom zasjedanju. Evo, to su neke posebne napomene i urpavo u toku ove sjednice, znači, pauze, dobili smo, tkaođer, zahtjev od poslanika Mariofila Ljubića dostavljeno je, također, u cjelini Nacrt izbornog zakona BiH, potpisao poslanik i zamjenik predsjedavajućeg gospodin Mriofil Ljubić i sukladno članku 104. Poslovnika Zastupničkog doma Parlamentarne skupštine BiH, piše u zahtjevu, podnosimo Prijedlog izbornog zakona, sa zahtjevom da se razmatra po hitnom postupku. Budući da bi zbog prijema BiH u VE, bilo važno ovaj zakon donijeti što prije, molimo da se na današnjoj sjednici ovaj zakon stavi u proceduru. Mi smo to imali na Proširenom kolegiju. Respektirali zahtjev poslanika Mriofila Ljubića, saglasili se da ga uputimo u parlamentarnu proceduru, po članu, normalno, 104. i uputili ga Ustavno-pravnoj komisiji da da svoje mišljenje o ustavnosti i zakonitosti ovog akta koji bi došao na Predstavnički dom Parlamentarne skupštine. Očigledno, to nije zadovoljavajuće za gospodina Ljubića, predlagača i o tome treba, također, prodiskutovati. Ovo su neke napomene. Dnevni red, ja ću ga još jednom pročitati. Bio je predviđen i predložen za realizaciju danas a to je: 1. Usvajanje zapisnika sa 7.sjednice Predstavničkog doma; 2. Izbor članova delegacija Parlamentarne skupštine BiH; u a) Organizaciji o evropskoj bezbjednsoti i saradnji, b) Centralno-evropskoj inicijativi, 6 c) Interparlamentarnoj uniji, d) Parlamentarnoj skupštini VE, Zahtjev za razmatranje po hitnom postupku zakona koje je na privremenoj osnovi donio Visoki predstavnik,kako slijedi. Znamo dobro, ovih 15 zakona o kojima smo već od već dugo diskutujemo i imamo ih na dnevnom redu; 3. Prijedlog zakona o udruženjima i fondacijama BiH, to je drugo čitanje; 4. Prijedlog o vanjsko trgovinskoj komori BiH, to je prvo čitanje; 5. Ugovor o slobodnoj trgovini između BiH i Republike Hrvatske sa Protokolom o definiciji pojma proizvodnja s porijeklom i način administrativne saradje sa prilozima; 6. Izvještaj o stanju DKP mreže, to predlažemo da se skine; 7. Izvještaj o pripremi za donatorsku konferenciju zemalja Organizacije islamskih zemalja za povratak izbjeglica u BiH; 8. Poslanička pitanja i odgovori. Postigli smo saglasnost oko ovih određenih napomena, s tim da nismo postigli saglasnost oko ovih 15 zakona koje je OHR proglasio na privremenoj osnovi. Većina klubova insistira da se to danas razmatra. Jedan dio klubova smatra da ih je nužno i potrebno razmatrati u jednom drugom modalitetu, organizacije zajedno sa Domom naroda, gdje bi se razmatrao Izborni zakon, te u tom kontekstu, evo otvaram diskusiju o predloženom dnevnom redu i ovim napomenama, dopunema, odnosno skiranjima tačaka s dnevnog reda, koje smo usaglasili na Kolegiju, proširenom Kolegiju Predstavničkog doma Parlamentarne skupštine. Predsjednik Kluba SDS-a gospodin Banjac.
Poštovana gospodo, cijenjeni gosti, uvaženi poslanici, ja imam prijedlog za dopunu dnevnog reda, sa dvije tačke. Ako sam dobro čuo, malo se teško snaći, obzirom da nismo dobili ovo najnovije što je dnevni red usvojen na Proširenom kolegiju pa je malo teže pratiti sve ovo što se događa. Prvo, predlažem da se dnevni red dopuni s tačkom koja će se zvati utvrđivanje odgovornsoti funkcionera u institucijama BiH, za političko-bezbjedonosnu situaciju u BiH. Mislim da, obrazloženje. Mislim da je trebalo od prošle sjednice da postane prošlost da postfestum reagujemo i postfestum donosimo nekakve rezolucije, deklaracije ili slično, idemo gospodo da u susret događanjima da spriječimo sve ono što bi moglo negativno da djeluje na političko-bezbjedonosnu situaciju. U jednoj knjizi tajna vrata uspjeha, pročitao sam jednu dobru misao,kažu da uspoješnog čovjeka svi pitaju, za što je i kako je uspješan postao, a ne uspješnog niko ne pita za što je neuspješan. Mislim da smo mi kao država u onom drugom kontekstu, gdje bi trebalo, stvarno, da se i sami upitamo i da nas mnogi upitaju za što smo neuspješni i u cilju rješavanja mogućih problema, a njih ima puno, navest ću samo nekoliko. Nije vama nepoznato da članovi Predsjedništva često djeluju, oprostite na izrazu, ali kao rogovi u vreću, svak na svoju stranu, pa smo imali situaciju da jedni kažu da je sjednica bila i da su doneseni nekakvi zaključci, drugi demantuje da tako nije bilo i to nije prvi put. Može li se steći utisak pitam i vas i javnost, da ljudi ne sarađuju ili da loše sarađuju ili može li se steći utisak da mi nemamo tako važan organ koji u onom dijelu funkcionisanja kakav bi trebao u BiH. Da li su u pitanju pojedinci ili svi, to je pitanje rasprava. 7 Drugo, koliko je i vama i meni poznato, da ima ministara u Ministarskom savjetu, koji sebi dozvoljavaju luksuz, da vrijeđaju dostojanstvo pojedinih naroda i da moramo raspravljati o njihovoj odgovornosti, ako hoćemo da imamo zdrave međuljudske, međunarodne, međunacionalne, međugrađanske odnose. Mišljenja sam da bi ova tačka trebala biti stalna tačka, između zasjedanja,u smislu da se podsjetimo ima li šta na što trebamo reagovati. Ima li nešto što trebamo spriječiti a da kažem osjećamo u vazduhu da bi moglo da se dogodi kao eksces. Treće, mislim da treba formirati parlamentarnu komisiju, koja će pratiti i redovono izvještavati ovaj parlament o političko-sigurnosnom stanju u BiH i da se na taj način, a istovremno, ovo ne sporim da treba tražiti izvještaje od nadležnih organa kako BiH, tako i entiteta, ali bude li svak pisao svoj izvještaj o sebi, onda hvala Bogu zna se kakav će biti. Kad je neko nešto ružno o sebi napisao.
Poslanik Banjac, intervenija na dnevni red, tri minuta, kraća obrazloženja. Ovo je već diskusija.
Ja mislim da je ovo važno pitanje predsjendiče i ne vidim potrebu za nervozom kad je u pitanju ova situacija.
Ja vas molim da se pridržavamo Poslovnika.
Predlažem drugu tačku dnevnog reda, to je donošenje odluke, nisam primijetio, ja se izvinjavam ako je već stavljena, donošenje odluke o stavljanju u skupštinsku proceduru po hitnom postupku Prijedloga izbornog zakona. Znači, mi imamo puno prvo i obavezu, na zahtjev predlagača da to stavimo po hitnom postupku, to je u skladu s članom 104. odnsono 105. Evo vidimo da oba predlagača koja su do sada dali, ja imam pravo i na ovdje na tri minuta da obarazložim, ovo je druga tačka gospodine.
To smo predvidjeli poslanik.
Ne znam ja šta ste vi radili, ja znam da niste uradili. To što ste predvidjeli ja to razumijem.
Predvidjeli smo dopunu dnevnog reda pod tačkama 3. 8
Ja vas molim, ja imam pravo, nije pročitano i imam pravo da to kažem. Molim vas na Kolegijumu a to želim da zna i javnost i svi. Tražio sam da se zadnji prijedlog, zadnja verzija koju je napravila Međunarodna ekspertska grupa danas razmatra u skladu sa članom 105.i time ispunimo danas uslov za prijem BiH u Savjet Evrope. Nisam dobio podršku na Kolegijumu, donesena je ovakva kako je rekao gospodin predsjedavajući. Neka se zna gospodo. Neka se zna, imamo li ili nemamo li, odnosno ko ima ko nema povjerenja prema međunrodnim organizacijama i da već jednom počnemo na djelu pokazivati šta jesmo i šta nismo. Hvala lijepa.
Zahvaljujem se. Gospodin Adem Borić poslanik ispred Kluba SDA.
Poštovane dame i gospodo, Klub poslanika SDA, prihvata u sazivu utvrđeni dnevni red. Klub poslanika smatra da će BiH biti blikža Vijeću Evrope ako ovaj parlament usvoji ne samo ove zakone koje je proglasio Visoki predstavnik u BiH, već i druge zakone či temelj nalazimo u Ustavu BiH. Svaki pristup odlaganja, ne usvajanja zakona BiH, cementira ratno stanje i nasilne podjele teritorija i građana u BiH, koja je njihova domovina i država. Klub poslanika SDA je i u ranijem sazivu bio za usvajanje ovih zakona i ovaj klub, na fonu ranijeg Kluba, također stoji na stanovištu da to treba što prije usvojiti ove zakone. Što se tiče prijedloga gospodina Banjca za proširenje dnevnog reda, Klub SDA, također, smatra da bi bilo kao prethodno pitanje, ali ne na ovoj sjednici, već na narednoj sjednici da se tretira kao prethodno pitanje političko-bezbjedonosna situacija u BiH, sa posebnim osvrtom na poštivanje ljudskih prava i njihovo korištenje u punom kapacitetu. Cijenimo da bi ova tačka dnevnog reda bila potrebna, da se tretira u ovom domu, sve dok u BiH se ne ostvare puno pravo svakog državljanina na političku, ekonomsku i vjersku slobodu. Hvala.
Zahvaljujem se poslaniku Boriću. Poslanik Bilbija.
Poštovani predsjedavajući, kolege poslanici,prisutni gosti, pred nama je problem donošenja Izbornog zakona, što je ključni uslov za prijem BiH u Savjet Evrope krajem juna mjeseca o.g., a u to smo se svi uvjerili iz prethodnog sastanka sa gospodinom Šurjanom. Klub ističe da moramo postići politički dogovor u Predstavničkom domu, usvojiti ovaj zakon, to od nas očekuju svi narodi i građani BiH. Ovaj klub je spreman da u tome maksimalno učestvuje. Prijem BiH u Savjet Evrope je prva stepenica za ulazak BiH u proces evropskih integracija. Taj proces podržavamo i smataramo uslovom za demokratski i ekonomski razvoj BiH. Zato Klub smatra da treba u datom roku donijeti Izborni zakon i da to treba biti verzija koju je pripremio OSCE. Potreban je politički dijalog i dogovor, a smatramo da je to realno 9 moguće postići i da to bude ova verzija izbornog zakona i da bi tu verziju Izbornog zakona, koju je pripremio OSCE potrebno uvesti u proceduru po članu 105. Poslovnika Predstavničkog doma, zajedno sa zakonima koje je predložio Savjet ministara a koji su prethodno predloženi od strane OHR-a. Tako bi na jednoj sjednici Predstanvičkog doma efikasno i racionalno obezbijedili da bude ispunjen i ključni uslov za prijem BiH u Savjet Evrope. Klub smatra da bi to trebalo učiniti oba doma Parlamentarne skupštine, naravno ako to prihvati Dom naroda. Mi smo na pretprošloj sjednici Predstavničkog doma kao klub tražili od Savjeta ministara kao predlagača zakona, koje je privremeno proglasio OHR formuliše prijedlog u skladu sa Poslovnikom, konkretno sa članom 82. Poslovnika. Na taj zahtjev, kao i na druge zahtjeve, koji se tiču procedure nismo do danas dobili odgovor od Savjeta ministara. Zbog toga ne postoje uslovi da se danas vodi rasprava o navedenom prijedlogu Savjeta ministara. Hvala vam.
Zahvaljujem se poslaniku Bilbiji. Zamjenik predsjedavajućeg kolega Ljubić.
Uvaženi predsjedavajući, uvaženi zastupnici, ja sam danas u ime grupe zastupnika stavio u proceduru Prijedlog izbornog zakona. Mogu reći da sam dobio podršku pet zastupnika koji su potpisali ovaj prijedlog, a kad ga malo bolje pogledate, mislim da će velika većina pogledati. Kako bi promovirali slobodne i fer demokratske izbore i kako bi postavili temelj za zastupničku-predstavničku vlast i osigurali progresivno postizanje demokratskih ciljeva u cijelom BiH, u skladu sa relevantnih dokumentima organizacije o evropskoj sigurnosti i saradnji u želji da promoviramo opću dobrobit i ekonomski razvitak BiH, kroz zaštitu privatnog vlasništva i promociju tržišne ekonomije, opredijeljeni za suvrernitet, teritorijalni integritet i političku neovisnost BiH, u skladu sa međunarodnim pravom, opredijeljeni da afirmiramo principe i načela Dejtonskog sporazuma, uz dosljedno provođenje principa institucionalne jednakopravnosti i ravnopravnosti konstitutivnih naroda u BiH Bošnjaka, Hrvata i Srba, kako bi sosljedno i do kraja u Ustav i u izborne zakone, u Izborni zakon bolje reći Ustav, uveli odluku Ustavnog suda o konstitutivnosti svih naroda na čitavom području BiH, kako bi postigli, znači visok stupanj zaštite ljudskih prava i prava nacionalnih manjina, svakako jedan od razloga je i da se i ovaj izborni zakons tavi na raspravu i da se usvoji. Ja mogu reći da ovaj izborni zakon, koji sam ja predložio, zajedno sa skupom zastupnika je potpuno sveobuhvatan. Ne ostavlja nikakve praznine ni u jednom poglavlju, znači definira i izbor članova Predsjedništva i izbor jednog doma naroda, izbor drugog doma naroda, izbor i predsjednika RS-a i predsjednika Federacije BiH i mislim da ga svakako treba uzeti ozbiljno u razmatranje. Činjenica je da su privremena pravila i propisi doneseni u 10. mjesecu prošle godine, generirali krizu na područnu BiH i iz tog razloga i nudimo jedan sveobuhvatan dokument Izborni zakon, za koji tražim, normalno, ravnopravan tretman kao i za sve ostale zakone. Ja se slažem da mi trebamo ožuriti da usvojimo Izborni zakon, jer je to pretpostavka za prijem u VE i svakako to podržavam i snažno se zalažem da BiH konačno postane član,punopravni član Vijeća Evrope. Tu postoji 10 više od načina. Jedan od načina je, koji vidim zaobilazni je, kod nekih kažu, hajmo mi donijeti izborni zakon gdje nećemo definirati ovih nekoliko bitnih pitanja. Ako je i to način, znači da psihološki donesemo jedan izborni zakon, koji neće u ovom prvom dijelu imati riješeno kako se biraju članovi Predsjedništva BiH, Dom nroda na razini Federacije i na razini BiH, možda i to je put, ali kažem mi nudimo jedan sveobhvatan tekst i materijal i smatram da ga trebamo ozbiljno razmotriti, jer činjenica je da Dejtonska BiH, afirmira princip tri jednakopravna konstitutivna naroda BiH, da spominje i građane, znači da ima institucije koje štite nacionalna kolektivna prava, ima institucije koja štite i pojedinačna i građanska prava i to treba uvažavati. Treba uvažavati činjenicu da je BiH sastavljena od tri naroda, da je ona domovina tri konstitutivna jednakopravna naroda i svih građana koji u njoj žive i molim da to jednsotavno imate u vidu. Jednostavno, moramo imati i načine i mehanizme da konstitutivni narodi imaju mogućnost korištenja vitalnog interesa kroz nacionalne institucije. Ono što tražim za jedan narod, smatram da trebaju imati sva tri naroda, jedino na taj način, znači kroz istinsku, dosljednu jednakopravnost mi možemo postići istinsku stabilnost i prosperitet BiH. Zato kažem, predlažem da ovaj zakon ide u hitnu proceduru. Spominjanje člana 105.da mi danas ili drugi dan bez rasprave usvojimo Izborni zakon, ono što nismo mogli za ovoliko vremena, mislim da nije baš do kraja ozbiljno. Onda se postavljaju i druga pitanja i druga ustavna rješenja, ja i na to imam odgovor, jer sam danas, danas ću ponuditi, već sam ponudio jedan broj ustavnih amandmana na Ustav BiH. Očekujte u narednim danima jednu širu intervenciju na Ustav BiH, koja će dosljedno provesti Odluku Ustavnog suda BiH o konstitutivnosti svih naroda na čitavoj teritoriji BiH i sigurno, dosljedno će trebati i kroz entitete i kroz entitetske ustave provoditi tu odluku. Ja nisam za laganje šminkanje Ustava, da jednostavno kažemo, eto mi smo nešto ugradili. Mi smo i do sada imali princip u Dejtonskom ustavu u Aneksu IV da su svi narodi, predstavnici narodi konstitutivni na cijelom području, a to u stvari nisu bili istinski. Zato kažem, zalažem se za dosljednju institucionalnu, jednakopravnost, ravnopravnsot konstitutivnih naroda na čitavom području BiH, bez obzira šta to znači, bez obzira koliko traži intervencija u Ustavu u jednom i drugom i trećem, jer kažem naš je interes da kao potencijalna članica VE,znači pred vratima VE postignemo tu ravnopravnost da imamo instrumente za zaštitu ljudskih prava na najvišoj razini, jer ti instrumenti su i svakako i u snazi ustavnih principa BiH.
Kolega Ljubiću, intervencija na dnevni red. Imat ćete prilike za diskusiju.
Ništa, slažem se prihvatite da ovo ide normalno kao i svaki drugi zakon, jer jednostavno to je procedura. Ja mislim da to zahtijeva i trenutak u kojem se nalazimo. Moramo biti svi svjesni ozbiljnosti trenutka, znači otvoren sam kao jedan od predlagatelja za sve razgovore oko postizanja jedog rješenja zadovoljavajućeg za sve u cilju da BiH bude primljena u članstvo Evrope a da mi postignemo tu unutarnju stabilnost i ravnotežu. Hvala vam.
Zahvlajujem se zamjeniku predsjedavajućeg gospodinu Ljubiću, poslaniku Ljubiću. Rijeć ima poslanik Cuplov Mustafa. 11
Poštovani predsjedavajući, dame i gospodo poslanici, dragi gosti, nažalost ja ću svoje kratko obraćanje početi sa jednom konstatacijom, prateći rad Parlamenta u prethodnom sazivu, moram konstatirati jednu posebnu neefikasnost koja se potvrđuje i u materijalima koje mi dobijamo sa sadašnja zasjedanja. Niz veoma važnih akata za ovu državu, već godinama su u parlamentarnoj proceduri. Pokušaj skidanja 15 bitnih zakona koji će predstavljati snagu pravnog sistema ove države je u najmanju ruku neozbiljan. Sa stanovišta dostavljenih materijala, prateći prvnu regulativu koja je, dostavljena nama poslanicima, zajedno sa prijedlozima zakona, sasvim je jasno, bar meni, ja nisam pravnik, iz ovog što se ovdje u tekstu da, da predloženi zakoni bez izmjene i dopune u identičnom tekstu trebaju biti usvojeni u ovom prlamentu. Sve ono što se ne bude sviđalo, što želimo mijenjati, postoji, također, procedura kako ćemo to uraditi. Pokušaj stavljanja na dnevni red Izbornog zakona, po članu 105. je mene kao poslanika onemogućio da izvršim eventualnu kvalitetnu opservaciju ili izmjenu tog teksta. Onemogućio mi raspravu,koliko ja znam to je ubrzani i brzi postupak koji to isključuje. U dnevnom redu, koji sam ja dobio pred zasijedanje ovog parlamenta, nema uopće Izbornog zakona. Faktisani dnevni red, nema uopšte Izbornog zakona. U prethodnoj obavijesti koju smo imali da će 17.5. na zasijedanju, uz materijal, znači iz Izborni zakon je dostavljena obavijest da će biti uvrštenna dnevni red. Izvinite, zakazivanje dnevni red se formuliše i ne podrazumijeva se, bar ja to tako ne shvatam, da nešto što smo obaviješteni u nekoliko dana, uz dostavu materijala predstavlja svakako dio tog dnevnog reda. Ta jedna rečenica se morala pojaviti i u našoj obavijesti da bi se mogli kvalitetno u tom smislu prirpemiti. Također, moram izraziti jednu zabrinutost neustavnom situacijom u zemlji, a ovaj parlament je kao najveće tijelo i treba da štiti zakonitost i Ustav države ispred koje mi ovdje sjedimo. Parlamentarna skupština BiH treba da štiti tu ustavnost i mene zanima dikle se došlo sa implementacijom odluke Ustavnog suda. Da li su dostavljeni amandmani, eventualni amandmani od entitetskihustava. Znate vi bio je određen rok do 16.4.2001.godine i ako jesu, čini mi se logičnim da bi trebali biti dostavljeni ovom domu.
Kolega Cuplov, ja intervenišem. Znači intervencija na dnevni red. Imate poslanička pitanja pod tačkom 8.
Ja vas molim, upravo u tom smislu, također, Prijedlog izbornog zakona, koji je iznio cijenjeni gospodin Ljubić je nešto što smo ovog trenutka dobili i želim da nam se ostavi dovoljno prostora u prarlamentarnoj proceduri da o tome možemo se izjasniti. Hvala. 12
Hvala poslaniku Cuplovu. Da li se još neko javlja za riječ oko dnevnog reda? Nemamo više prijavljenih. Možemo konstatirati da mi nemamo saglasnost oko dnevnog reda koji je predložen. Imamo intervenciju koja je odobrena od strane Proširenog kolegija da se kao tačka 3.stavi stav Ustavno-pravne komisije, odnosno uvođenje u skupštinsku proceduru Izbornog zakona sa stavom Ustavno-pravne komisije koji je dat po Prijedlogu zakona koji nam je došao od strane Vijeća minsitara i to nije sporno i one ostale tačke nisu sporne, kao što smo dogovorili na Proširenom kolegiju. Sporna je postojeća tačka 3.u predloženom dnevnom redu, 15 zakona koje je na privremenoj osnovi proglasio OHR. Za to, ja smilim da nema druge alternative, nego da o onome što nije usaglašeno na Proširenom kolegiju se izjasnimo na Domu i po tom zauzmemo stav o dopunama i promjenama dnevnog reda. Ako sam u pravu, ja bih vas pitao na čin izjašnjavanja. Znači, ko je zato da se u današnji dnevni red uvrsti, uvrštenih i predloženih 15 zakona koje je na privremenoj osnovi proglasio OHR. Ko je za? Ja bih molio poslanika Boru Bjelobrka da zauzmu svoju poziciju. Hvala vam. Ko je protiv? Ima li neko uzdržan? Ja mislim da je nužno i entitetsko izjašnjavanje. Ko je zato sa prostora Federacije BiH, da se ovih 15 zakona stavi na dnevni red? Hvala vam. Ko je sa prostora RS da se stavi na dnevni red ovih 15 zakona? Hvala vam. Ja ne moram konsultirati ove pređašnje rezultate. Mi za ovih 15 zakona nemamo entitetsku većinu, koja je minimalno pet poslanika. Glasali su 3 za, što znači ovih 15 zakona se ne mogu staviti na dnevni red današnje sjednice Predstavničkog doma Parlamentarne skupštine BiH. Što znači, da vas molim, također, možemo ponoviti još jedanput glasanja. U prvom krugu glasanja, ja vas molim kolega Šarganović, prisutno je 36 – za je 25 glasalo i bilo suzdržano 10. Po entitetima. Iz Federacije je glasalo za 23 – iz RS je glasalo 3. Potrebno je nužno pet, trećina sa svakog prostora entiteta i u tom kontekstu, po entitetskom glasanju nismo usvojili ovih 15 zakona na razmatranje na današnjoj sjednici Predstavničkog doma Parlamentarne skupštine BiH. Otvaram raspravu oko ovih narednih prijedloga, koji su dati. Da li se možemo usaglasiti da prijedlog gospodina Banjca, poslanika Banjca, znači utvrđivanje odgovornosti funkcionera zajedničkih institucija BiH za političku i sigurnonosnu situaciju BiH, za danas, mi smo prošli put imali Rezoluciju koja je obavezivala, znači istraživanje i dokumentovanje onoga što se događalo u proteklih mjesecima na cjelokupnom prostoru BiH, iz čega proizilazi eventualna odgovornost funkcionera zajedničkih institucija BiH i u tom kontekstu, predlažem da za narednu sjednicu kao prethodno pitanje otvorimo ovu raspravu, pri čemu ćemo tražiti izvještaje o svemu onome što je relevantno za ocjenu političke i sigurnosne situacije u BiH u proteklim mjesecima, kako bi eventualno pokrenuli pitanje odgovornosti pojedinih funkcionera zajedničkih institucija BiH, sve drugo bi bila improvizacija i 13 jednostavno nemogućnost ovog doma da se u cjelini izjasi o ovom bitnom i važnom pitanju.Da li možemo tako gospodine Banjac? Izvolite.
Poštovane gospodo predsjedavajući, poštovani gosti i poslanici, ja ću prvo reagovati kao predsjednik Ustavno-pravne komisije. Mislim da nije oko glasanja o prethodnoj tački nije poštovan Poslovnik. Ako predlagač, ako predlagač, traži stavljanje na dnevni red pojedinih zakona po hitnom postupku, onda se glasa o zahtjevu, a ne o zakonu. Pročitajte molim vas to.
Nije sporno.
Ali je vrlo važno, jer mijenja u suštini ono što će se dogoditi poslije. Molim vas, to je jako važno. Ja vas upozoravam i molim da Ustavno-pravna komisija kaže mišljenje o ovome sada. Ako ovaj parlament, ja predlažem da Parlament da mogućnost Ustvno-pravnoj komisiji da izađe iz ovog stanja. Ovo je stanje ... Drugo, kad je u pitanju moj prijedlog, ja sam predložio dopunu dnevnog reda, a svako drugi ima pravo o svakoj dopuni se glasa. Da li će to biti ova ili sledeća sjednica, ja sam predložio na ovoj. Ja sam predložio na ovoj. Možda će neko drugu formulaciju upotrijebiti za drugu. Nije to isto. Znači da se glasa o onome što sam predložio. Ja sam predložio dvije dopune.
Ja smatram da je Izborni zakon, koji sam predložio ušao u proceduru. Prema tome, jer ja smatram da bi bilo neozbiljno da mi jednostavno na svakoj sjednici nudimo izborne zakone. Pošto ja nisam bio ni dobio izborni zakon, ja sam sa grupom, znači, eksperata uradio tekst Izbornog zakona i meni je ne prihvatljivo da jednsotavno on bude tretiran tamo kao neki papirić kad dođe na dnevni red. Ako treba Ustavna komisija da vidi ustavni temelj, ja mislim da su tu samo dvije rečenice, da se vidi na osnovu čega smo se pozvali. Ja svakako smatram da bi bilo prevažno za BiH i za unutarnju stabilnost BiH, jednostavno da ovaj izborni zakon ide kao i svi drugi izborni zakoni. Ako neko misli vrdati na drugi način, onda ćemo imati 218 amandmana na prijedlog ovog izbornog zakona, jer ovaj moj izborni zakon ima točno 218 ja mislim članaka. Nemojte da sad zatvaramo oči. Dajte da razgovaramo otvoreno, da kažemo šta je to, koja su to rješenja, ja držim da i ovdje u prijedlogu koji sam ja potpisao ima rješenja koja nisu dobra, za koja sam spreman, o kojima sam spreman razgovarati i jednostavno, nisam baš spreman šuteći otići odavde a da se ne uvaži ono što se preldožilo. Znači, ja smatram, ako se donosi odluka o proceduri Izbornog zakona, da ovaj tekst kad se bude tretirao i po komisijama i po svim ostalim tijelima, treba uzimati normalno u razmatranje. Toliko. 14
Zahvlajujem se poslaniku Ljubiću. Ja samo da nepreciznos može odvesti u krive tokove. Da budem precizan do kraja, zahtjev za razmatranje po hitnom postupku član 104. Poslovnika Prijedloga izbornog zakona BiH, koji nam je došao od strane Vijeća ministara. Imamo stav Ustavno-pravne komisije, tu nije sporno. Okej. Dalje, također smo po članu 83. stavom Kolegija uputili u parlamentarnu proceduru zakon koji nam je došao jutros, zakon koji je predložila grupa poslanika HDZ i on ide naocjenu ustavnosti, na Ustavno-pravnu komisiju i to je procedura i u tom kontekstu, sve je jasno i kolega Ljubić je to prihvatio. Poslovnik, izvolite kolega Banjac.
Poslanik Ljubić je sasvim precizno rekao šta želi. Želi, dakle, da se i njegov zakon, prijedlog koji je grupa poslanika stavi po hitnom postupku. Da bi se to danas moglo uraditi, on mora proći Ustvno-pravnu komisiju i sad možete o dvije stvari da odlučite. Da se danas da hitni postupak samo za jedan zakon, to je Prijedlog Savjeta ministara, koji je legalno proceduru prošao a da se na sledećoj sjednici isti taj postupak da za drugi, ili da napravite pauzu da se sastane Ustavno-pravna komisija i razmotri ovaj prijedlog i dobije on isti status i ide zajedno. Imate dvije mogućnosti. Samo sam to htio, da se zna da imamo dvije mogućnosti.
Nije sporno, to je ustaljena procedura. Mi svakako ćemo morati napraviti pauzu, jer nam to poslovnička obaveza nalaže, nakon nedovoljnog ishoda entitetskog glasanja o dnevnom redu i pokušati se usaglasiti oko onoga što nije sporno i što nije bilo sporno na Proširenom kolegiju. Znači, za vrijeme pauze, ukoliko Ustavno-pravna komisija se može sastati i dati svoju ocjenu nema nikakve dileme da uvrstimo u dnevni red, također izjašnjavanje po hitnom postupku oba prijedloga zakona i to nije sporno, znači, ako nema drugih intervencija, ja vas molim bitno je glasati o prijedlogu gospodina Banjca, poslanika Banjca, dva prijedloga, odnosno jedan prijedlog, ovaj smo jedan usaglasili, a to je utvrđivanje odgovornosti funkcionera zajedničkih institucija za političko-sigurnosnu situaciju. Ako nema više nikakvih diskusija oko ovoga. Ja to dajem na izglasavanje. Ko je za, da se uvrsti u dnevni red ova tačka dnevnog reda. Čuli ste, pa još jedanput ponavljam, utvrđivanje odgovornosti funkcionera zajedničkih institucija BiH za političku i sigurnosnu situaciju u BiH. Ko je za? Hvala vam. Ima li neko protiv? Hvala vam Ima li neko uzdržan? Nužno je i entitetsko glasanje. KO je zato da se sa područja entiteta RS da se stavi ova tačka na dnevni red, ko je za? Hvala vam. Ko je za to da se sa područja entiteta Federacije BiH, stavi na dnevni red, ko je za? Hvala vam. 15 Ukupno je prisutno 36 poslanika. Galsalo je za 23 u prvom krugu. Protiv je bilo 4 – suzdržano 7. Po entitetima, iz Federacije glasalo za 8 – iz RS glasalo 11 i u tom kontekstu iz Federacije je potrebno 10 poslanika i nije usvojen prijedlog. Poslanik Banjac.
Molim vas, predlažem. Koliko je bilo u prvom krugu da se javno kaže iza govornice. Samo još jedanput. Ja sumnjam u regularnost glasanja ali nije ni važno, ima pravo da jedno bude za, a jednom protiv. Uradilo se to. Ja neću tražiti pojedinačno izjašnjavanje, samo da znate da je toga bilo.
To je prvi put da se dogodi u ovom parlamentu.
To je sasvim jasno da je to bilo, i ja samo želim nek se zna.
Molim vas, ishod glasanja i zbrojenih glasova. 23 je bilo za – evo vidite, već je ispravljeno sa 4 na 5 – protiv je bilo 5 i suzdržano 7. 7 i 5 12. Molim vas, ako neko sebi dozvoljava slobodu da stvarno može dva puta unošeći smetnju i jednostavno, namjerno dezevuirajući ovaj prlament, onda je to sramotno ponašanje. Ja to moram da kažem i u tom kontekstu poduzet ćemo sve mjere. Hvala vam. Ja predlažem pauzu pola sata. [[PAUZA]] Prošireni kolegij se satao o novonastaloj situaicji kad nismo prihvatili razmatranje i usvajanje 15 zakona koje je OHR proglasio na privremenoj osnovi. Prošireni kolegij predlaže slijedeći dnevni red. 1. Usvajanje zapisnika sa 7.sjednice Predstavničkog doma i ono što nije sporno 2. Izbor članova delegacija Parlamentarne skupštine 3. Zahtjev za razmatranje po hitnom postupku člana 104. Poslovnika i to dva prijedloga, koliko sam upoznat: a) Prijedlog izbornog zakona BiH – predlagač Vijeće ministara b) Prijedlog izbornog zakona BiH – predlagač gospodin Mariofil Ljubić, poslanik Predstavničkog doma 4. Prijedlog zakona o udruženjima i fondacijama BiH, drugo čitanje; 5. Prijedlog o vanjsko-trgivinskoj komori BiH, prvo čitanje 6. Ugovor o slobodnoj trgovini između BiH i Republike Hrvatske sa Protokolom o definiciji pojma proizvodnja sa porijeklom i načinima administrativne saradnje sa prilozima, radi davanja saglasnosti za ratifikaciju i 7. Poslanička pitanja i odgovori. Ukoliko ima potrebe Ustavno-pravna komisija može dati svoj izvještaj. 16
Poštovana gospodo predsjedavajući, cijenjeni poslanici, Ustavno-pravna komisija je zauzela slijedeći stav. Kad je u pitanju Izborni zakon predlagača poslanika Mariofila Ljubića, Ustavno-pravna komisija smatra da zakon ima ustavni osnov i podržava stav predlagača da se ovaj zakons tavi u skupštinsku proceduru i skladu sa članom 104. Poslovnika. Kad je u pitanju glasanje o paketu zakona koje je, na privremenoj osnovi donio Visoki predstavnik, Ustavno-pravna komisija smatra da je pogriješeno u proceduri iz slijedećih razloga. U skladu sa članom 105. Kako se traži, stav 1. 2. i 3. predviđa se slijedeće. Nije trebalo glasati o stavljanju tih zakona, nego se prvo trebalo izjasniti o razlozima za upotrebu člana 105., znači o tome je trebalo glasati prvo. Mislimo da je tu pogriješeno, i tu je jednoglasan stav i jednog i po jednom i po drugom pitanju, jednoglasan je stav prisutnih u Ustavno-prvnoj komisiji, a bilo je prisutno šest od devet članova Komisije. Dakle, mi mislimo da je tu napravljena greška. Mi predlažemo da se dnevni red proširi sa slijedećom tačkom, donošenje zaključka o prijedlogu Savjeta ministara da se zakoni, pa onda koje je na privremenoj osnovi donio Visoki predstavnik i onda nabrojati zakone stave na dnevni red, u skladu sa članom 105. Stav 1.2. i 3. odnosno dovoljno je reći po članu 105. Znači glasa se o zahtjevu za stavljanje tih zakona, po tom članu, a ne da li će ti zakoni biti stavljeni ili ne. Druga stvar, naš poslovnik. Ovo do sada što sam govorio bio stav jednoglasan Ustavno-pravne komisije, ali ja želim sada kao poslanik samo da dodam jednu rečenicu. Naš poslovnik ne pozna rapsravu o paketu ili stavljanju paketa na dnevni red pa i ako se donese odluka, morat će se pojedinačno izjašnjavati, jer kaže se pojedinog zakona. Mislim, to je sad stvar vs koji vodite sjednicu, ja u to ne bih ulazio.
Zahvaljujem se poslaniku Banjcu. Ja bih istako samo slijedeće ako je moguće, zar nas se stvarno ne doima da je svaki stupanj htinosti potrošen, jer je već na trećoj sjednici mi raspravljamo o paketu zakona koje je predložio OHR i o kakvom mi to stepenu hitnosti govorimo. O kakvom stepenu hitnosti mi to govorimo, što znači, apsolutno, treća sjednica o kojoj mi govorimo, jednostavno pokušavamo gimnasticirati politički i uticati na paralizu ovog parlamenta u smislu odgađanja rasprave o ovim zakonima. Svaki stupanj hitnosti je izgubljen. Dojima se kao promašena investicija ovo što se traži da se glasa ponovo o visokom stupnju hitnosti tih zakona. Ovo je treća sjednica kako mi skidamo te zakone s dnevnog reda, odnosno smo odložili razmatranje kao što je pravi termin i izraz. Ja smatram da je totalno iluzorno da Komisija za ustavno-pravna pitanja, bez uvažavanja, onoga što je činjeno i što je rađeno u protekle tri sjednice Predstavničkog doma, zaključuje još jedanput da treba glasati o visokom stepenu hitnosti tih zakona. Ja vas molim, formalizam nije politika ovog parlamenta. Izvolite. 17
Poštovani gospodine predsjedavajući, u nekoliko navrata uzeli ste sebi za pravo da prozivate, neovlašteno govorite, i zloupotrebljavate položaj. Činjenice koje opravdavaju ovaj moj stav. U više navrata ste u toku govora prekidali lično mene i time pokazivali stav prema meni kao čovjeku i ako to isto niste činili prema drugim poslanicima, posebno ne onima koji pripadaju vašoj stranci i političkoj opciji. Time izražavate netrpeljivost u najmanju ruku prema različitim stavovima i mišljenjima. Sada ste taj svoj stav proširili i prema Ustavno-pravnoj komisiji. Ja molim, Ustavno- pravnu komisiju, da kolektivno podnesemo ostavku, jer smo na najljudskiji način raspravljali o vašem ne znanju gospodine predsjedavajući, evo imate sad potpuno precizno što sam rekao, jer ste gospodine zloupotrijebili položaj i niste stavili u skladu s Poslovnikom glasanje. Tako da je došlo ovdje do zabune. Ko ovdje koga obmanjuje, najbolje da se pregledaju stenogrami. Ja vas molim, da vam ovo bude zadnji put da omalovažavate jedno radno tijelo. Ako se to još jednom dogodi, uzeću sebi za pravo da tražim glasanje o vašoj smjeni.
Hvala na intervenciji. Da li se još neko javlja za riječ? Izvolite. Poslanik Gligorić.
Gospodine predsjedavajući, predsjedništvo, dame i gospodo, ja kao poslanik smatram da, što se tiče prijedloga Ustavne komisije, možemo dobiti sasvim jednu novu situaciju, a to znači da prilikom izjašnjavanja poslanika, možemo da uđemo u neki začarani krug, a to bi značilo na vraćanje na sami početak i ja kao poslanik mislim da tako izjašnjavanje bi moglo da nas odvede u neku drugu stranputicu. Ovo govorim i zbog prethodnog glasanja, koje smo imali vezano za zakone od strane, znači, koji su na privremenoj osnovi i mislim da bi trebalo, da ne bi trebalo izvući pogrešan zaključak kod samog glasanja. Sasvim jasno, gospodin poslanik Željko Bilbija, kao šef kluba je rekao razloge i mislim da to treba u najkraćem još jednom pojasniti da mi jesmo za te zakone, u smislu da se o njima treba izjasniti, da su oni nama potrebni i potrebni pravnom sistemu BiH. Istovremeno, isto tako smo smatrali da Izborni zakon treba da na isti način po članu 105.znači, po hitnom postupku bez amandmana, isto tako da kao paket da se predoči i da se poslanici o tome izjasne, jer to je u suštini uslov za ulazak u Savjet Evrope i pored funkcionisanja zajedničkih organa kao prvi uslov i drugi uslov je u stvari Izborni zakon BiH i ako smo međusobno zaista iskreni, a smatram da bi trebali da budemo tu, smatram da bi kroz političku volju i kroz klubove i kroz kolegij u proširenom sastavu po meni trebalo sve to još jednom razmotiriti i uvažiti tu činjenicu i u paketu rješavati ovo. To je ključ svih nesporazuma po meni i u Palramentu i van ovog parlamenta. Zato vas molim da to uzmete i da imate to u vidu kako bi sigurno izašli možda iz neke situacije u kojoj smo se sada na neki način našli.
Izvinjavam se Boro. Gospodin Hilmo Neimarlija. Ko se dalje javlja za riječ? 18
Predsjedavajući, kolege poslanici, uvaženi gosti, ja imam razumijevanje za reakciju predsjedavajućeg našeg doma, kao što naravno dijelim i razloga ovog što je iznio predsjednik Ustavne komisije i to me je navelo da ovdje izađem i zato imam potrebu prvo da kažem kao poslanik da sam se danas dosta neugodno osjećao i zato imam razumijevanje za reagiranje predsjedavajućeg, jer je ovo treća sjednica na kojoj govorimo o ovom paketu zakona. Tvrdimo da smo za njih i da nam trebaju, ali ispostavlja se da se svaki put pojave neki formalni razlozi ili smetnje da se, ili ne znam neki drugi razlozi zbog kojih ne možemo da se izjasnimo o njima. Bio sam za ovaj zaključak Ustavne komisije, jer na današnjem zasjedanju i zbog toga sam se kao poslanik osjećao vrlo nelagodno i neugodno, nije prošao zahtjev da se izjasnimo o zakonima koje je donio Visoki predstavnik na privremenoj osnovi, bojeći se da ćemo ponovno izgubiti vrijeme, jer ostaje mogućnost pribjegavanja formalnom argumentu, a formalni arugment je u ovakvim situacijama uvijek neumoljiv. Mi smo se na Ustavnoj komisiji dogovorili, zaista smo zauzeli stav da otklonimo sve formalne nedoumice, prazna mjesta, da tako kažem i da ispoštujemo proceduru i stoga je bio prijedlog da se na današnjem zasjedanju otkloni i poslednja eventualna formalna smetnja za izjašnjavanje o zakonima. Otuda zahtjev predsjedavajućeg Komisije, zaprvo stav naše komisije i zaključak da se izjasnimo da Dom, da se izjasnimo o stavljanju ovog paketa zakona na privremenoj osnovi uproceduru po članu 105. Kao poslanik, dakle, bio sam zato da bi se otklonio i poslednji nekakav formalni argument ili prostor za dalje odlaganje izjašnajvanja o ovim zakonima. Imam ptorebu s tim u vezi, naravno, da kažem da sam iz stranke koja je i ranije u prethodnom sazivu ovog parlamenta, podržavala donošenje svakog od ovih zakona, da smo sa prvim njihovim stavljanjem u proceduru u ovoj formi, u kojoj smo mi to dobili, također, to podržali i s tim u vezi ne mogu a da ne izrazim svoje ne slaganje sa razlozima političke naravi, koji se potežu ili sa politiliziranjem našeg zauzimanja stava o ovim zakonima, u smislu da je jedan od visokih funkcionera SDP- a, nakon prethodne sjednice, na kojoj smo se izjašnjavali o ovim zakonima, na karakterističan način, napao stranke koje su glasale za odlaganje izjašnajvanja o tim zakonima. Naravno jedna od stranaka koja je glasala za odlaganje izjašnjavanje o tim zakonima bila je i njegova stranka. Navodim to kao jedan neugodan primjer politiziranja našeg izjašnjavanja o ovim zakonima i s te strane molim i predsjedavajućeg, ponvljam sad, uvaži stav Ustavne komisije, koja je ovim htjela da otkloni ili bar drži da su se svi oko toga usaglasili i posljednje nedoumice ili prostor za formalno onemogućavanje našeg izjašnjavanja i ja pozivam Parlament da se izjasni da se ova tačka uvrsti u ovaj dnevni red.
Zahvaljujem se poslaniku Neimarliji. Poslanik Boro Bjelobrk.
Mislim da sam veoma dobro naučio da je procedura jedan od ključnih oslonaca savremene demokratije. Nažalost, u životu sam, također, naučio da ista ta procedura može biti fantastičan oslonac birokratije. Najgore je to kada to pređe u sferu političke birokratije. Moja ispravka, da budem vrlo precizan, nije uvod bez razloga, moja ispravka netačnih navoda odnosi se na stav gospodina Gligorića, koji 19 problem stavljanje izborngo zakona veže za primjenu člana 105. Poslovnika. Ja ne znam, bar četiri puta smo bar slušali razno-razna objašnjenja ovdje i dovoljno decidna koja kažu, da problem primjene člana 105. za 15-tak zakona Visokog predstavnika, po svojoj prirodi u osnovi, ja ću sim... možemo do zore raspravljati, jeste zbog toga što su oni već na snazi i kao takvi ne mogu doživjeti drugu vrstu sudbine u praksi i bitno je da prođemo postupak adekvatan iz člana 105.da bi poslije bili vlasništvo ovog parlamenta i podložni svim poslije izmjenama i dopunama po proceduri. U tom kontekstu pripa o Izbornom zakonu, ama baš nikakve blage veze nema. Vi biste kolega Gligoriću sad htjeli meni oduzeti pravo da ja učestvujem u kreaciji tog zakona. Zato ja to zovem,ljutili se vi ili ne ljutili ovo je ogledalo za sve one koji misle tako. Ovo je priča o opstrukciji u formi političke birokratije. Hvala.
Zahvaljujem se poslaniku Bjelobrku. Zamjenik predsjedavajućeg kolega Željko Mirjanić. Ja se izvinjavam, ima prednost član Kolegija. Emina Zaćiragić.
Gospodo poslanici, danas je održana sjednica Kolegija Predstavničkog doma u proširenom sastavu. Na toj sjednici je usaglašen dnevni red. Kao što znate, o dnevnom redu se sad ne glasa. Mi imamo glspodo dnevni red koji je pred nama i mi smo dužni da poštujemo dnevni red. Ovo su sve naknadne intervencije. Mi sada treba da idemo na prvu tačku usvojenog dnevnog reda, koja glasi, usvajanje zapsinika sa 7.sjednice Predstavničkog doma. A dozvolite da vas na nešto podsjetim. Mi smo se na užem Kolegiju,na širem Kolegiju i na ovom domu dogovorili, ako nema ovlaštenog predlagača, skidamo zakon tog predlagača. Ja vas molim, pogledajte ko ovdje sjedi ispred Savjeta ministara? Ako bismo se dosljedno pridržavali principa, koji smo mi dogovorili, svi klubovi, svi članovi Proširenog kolegija, mi bi sad prekinuli sjednicu, usvojili zapisnik, išli na tačku 2.i stali. Ja to ne tražim. Mi nećemo opstrukciju. Mi hoćemo da radimo, što znači da taj naš zahtjev, taj naš princip iza koga smo svi ovdje stali, ostavimo za slijedeću sjednicu, a da sada poštujemo dnevni red koji je utvrdio Prošireni kolegij i da idemo prema tom dnevnom redu o onom dnevnom redu koji je danas utvrdio Prošireni kolegij, ja mislim da ne glasamo.
Hvala. Poslanik Emina Zaćiragić, potom Mijatović pa Kovačević, replika ima prednost. Kolega Gligorić.
Slažem se sa gospodinom Mirjanićem da ovo nije praktično na dnevnom redu, ali s obzirom da je već na neki način rečeno, gospodin Boro je rekao, vezano za tu proceduru. Ja se s njim slažem, ali bih dodao i ne znanje i nestručnost koju smo imali od strane Savjeta ministara. Podsjećam član 104. pa član 105. i ponovo se slažem sa gospodinem Mirjanićem koji danas ovdje nema. Ja sam smatrao i predlagao sam i smatram i kroz klub je tako išlo prema Kolegiju da bi Savjet ministara kao predlagač trebao da predloži da Izborni zakon ide po članu 105.kao što je govorio i prethodno 20 poglrešno po članu 104. a potom po članu 105. za ovih 15 zakona na privremenoj osnovi i još jednom želim da vam kažem. Moramo biti međusobno iskreni. Ovo obrazloženje u smislu da nam je potrebno tih 15 zakona da su oni u primjeni a da ignorišemo zakon koji je jedini uslov za ulazak u Svjet Evrope. Još smo mi mnogo toga gospodo gutali u ovom parlamentu i progutat ćemo i mnogo će biti zakona koji nisu savršeni. To je sasvim jasno, ali zato vas molim i pozivam još jednom da dodatno svi razmislimo i kad to bude na dnevnom redu, a posebno Savjet ministara da im pošaljemo tu poruku, da preispitaju svoj zahtjev i da ga preformulišu kao predlagač na član 105.i ja vam kažem, vrlo brzo ćemo izaći iz ove krize u koju smo se, ipak, htjeli mi to priznati ili ne našli. Hvala vam. Nema dnevnog reda i ne bih želio dalje replike, jer ovaj razgovor postaje suvišan.
Pozdravljam sve prisutne i mislim da mi nismo usvojili izmijenjeni dnevni red, niti smo glasali o njemu. Dakle, nema dnevnog reda u pravu je ovaj moj prethodni kolega, ali bih ja skrenula pažnju na jedno. Ovdje se brkaju dva pojma. Ko je predlagač i ko je predsjedatelj ovog parlamenta? Predlagač je na prošloj sjendici predložio da se zakon usvoji po hitnom postupku na temelju člana 105. Poslovnika. U tom slučaju predsjedavajući ovog parlamenta, predlaže poslanicima da prvo raspravljaju o zahtjevu za hitnost a onda da glasaju o zakonu. Dakle, rasprava ide u dva nivoa i ja se ne mogu načuditi da je to toliku zabunu unijelo i da ne možemo sada da razlučimo to. Predlažem da se na dnevni red sada stave ti zakoni i ja mislim da je u tom pravcu išao i prijedlog Ustavne komisije da se prvo raspravlja o hitnosti. Ona se ne podrazumijeva, jer to ne piše u Poslovniku, nego se o njoj raspravlja, pa onda na osnovu rezultata. Ako utvrdimo da su ti zakoni hitni i da zaslužuju proceduru člana 105. pa da onda glasamo o tekstu zakona onakav kakav jeste. Ja bih na kraju rekla da nikad ne može biti ista procedura za donošenje Izbornog zakona kakva je ova Visokog predstavnika. Ovo je jedna specifična situacija da nam je neko donio zakone i da ih mi moramo na ovako mučan način usvajati. Pa ako je Poslovnik predvidio takvu proceduru, ja nemam ništa protiv da ta procedura bude ispoštovana i ja predlažem da se uvrsti na dnevni red, da prvi nivo naše rasprave bude da li je to hitno i da vidim ko će kazati da nije, pa neka se fino izjasni i drugo, da glasamo o zakonu, ako se izglasa da je to hitanp ostupak i molim da se to uvrsti odmah na dnevni red poslije usvajanja zapisnika. Hvala lijepa.
Poslanik Mijatović. Zahvaljujem se poslaniku Emini Zaćiragić.
Gospodo predsjedavajući, uvažene kolege. Ja se zahvaljujem gospođi koja je prije mene diskutovala. Ona je pojasnila najvećim dijelom onoš to sam htio da reknem. Zaista, ja sam član Ustavne komisije i jednsotavno morao sam se javiti da ne bi otišli pod nekakvim prizvukom da je Ustavna komisija nešto drugo učinila, osim ovoga što je rekla uvažena gospođa. Dakle, bila je samo, pogriješeno je u proceduri, ali evo potrebe griješiti. Prvo se glasa o hitnosti, a poslije toga o suštini i o zakonima. To je Ustavna komisija rekla. Gospodine predsjedavajući, ja moram odbiti svaku dalju 21 političku kvalifikaciju kaošto su rekli neki drugi i kao poslanik i kao član Ustavne komisije. Jer, oprostite, ni jednom, ja koliko sam shvatio ni jedan ovaj član Ustavne komisije, niti ja kao njen član niti kao poslanik, nismo diskutovali o tome da li treba usvojiti ili ne treba usvojiti zakone koje je Visoki predstavnik osnažio svojom odlukom. Naprotiv, samo se sada pitamo, poslije svega ovoga, šta se zapravo, da vidimo iza toga svega krije pa da budemo pošteni pa da to kažemo. Gledajte, ti zakoni koje je Visoki predstavnik osnažio svojom odlukom, oni važe, oni su na snazi, ili vi danas glasali ili ne glasali oni će važiti i to niko ne osporava. Ja to kao poslanik ne osporavam. Nama bi gospodo, ja ću biti slobodan pa tvrditi, evo mogli smo usvojiti do sada svih ovih ostalih koje nije Visoki predstavnik nametnuo pa da osnažimo Bosnu i Hercegovinu, jer naša odluka da li ćemo ih osnažiti ili neće nije bitna. Jeste podrška Visokom predstavniku i mi tu podršku moramo ići da pomažemo Visokom predstavniku da se donose itd., već kad minismo sposobni da ih donosimo. Gledajte, sad bi ispalo da je neko ovdje protiv tih zakona. Nije gospodo o tome riječ. Ali za šta mi bježimo, eto da vam kažem i od redovne procedure. Gledajte, evo da su ti zakoni stavljeni u redovnu proceduru pa da se isprobamo gospodo, možda ćemo naći još bolje i kvalitetnije rješenje i da pozovemo Visokog predstavnika da nam pomogne u tome, pa da vidimo ko to neće. Nego ovako se udari politička etiketa, znate, ne smijete upozoriti na to da se krši Poslovnik, jer ako na to upozorite kao član Ustavne komisije, udari vam se politička etiketa da ste protiv zakona koje je naturio, koje je osnažio da ne kažem naturio Visoki predstavnik ili da vam kažem naturio. Ima pravo i da naturi, kad smo nesposobni da sami usvojimo, kad se svađamo o svemu i svačemu, kad ne znamo primijeniti čak ni poslovničku proceduru. Ako je ne znamo primijeniti, onda se bojim da ne znamo ništa ni usvojiti i Visoki predstavnik, ja ga pozivam da nam sve živo naturi, jer ne znamo sami donijeti niti izgraditi državu za koju svi se deklarativno samo zalažemo.
U ime Kluba poslanika SDP-a, prošli put sam predložio da se usvajanje ovih zakona iz proceduralnih razloga odgodi za slijedeću sjednicu, jer su prvobitno bili predloženi po članu 104. Poslovnika. U toku sjednice došao je prijedlog da to bude po članu 105. Poslovnika i mi imamo te zakone. Parlament je zaključio, ako se sjećate da, imamo sjednicu za deset do petnaest dana i da pokažemo dobru volju i da usvojimo ovaj paket zakona, odnosno po Poslovniku kako se usvaja, jer demokratija jeste procedura. Demokratija je i dobra volja i prošli put, kada smo razgovarali o bezbjednosnoj situaciji u BiH, nekoliko puta sam istakao za govornicom da ćemo našu dobru volju testirati tek na narednoj sjednici. Ja predlažem da odvojimo ovaj paket specifičnih zakona, svi smo istakli, koji su proglašeni od strane Visokog predstavnika za BiH i koji su važeći zakoni od Izbornog zakona, jer smo se danas složili da po članu 104. Izborni zakon ide u skraćenu proceduru i da ćemo imati priliku da o njemu razgovaramo, ali da na vrijeme do 22. juna usvojimo Izborni zakon i tako ostvarimo pretpostavke za prijem BiH u Vijeće Evrope. Predlažem, da sada prihvatimo prijedlog Ustavno-pravne komisije, da se izajsnimo o zahtjevu o hitnosti ovih zakona, ali na taj način da ispoštujemo i zaključak ovog parlamenta sa prošle sjednice. Izašli smo u susret, našli smo kompromisno 22 rješenje, onim političkim partijama koje su imale potrebu za dodatnom konsultacijom. Umjesto 10 ili 15 dana, evo mjesec dana je prošao i bilo je dovoljno vremena za takvu konsultaciju da izjasnimo se u skladu sa članom 105. o hitnosti usvajanja ovih zakona. Ako ima potrebe o tom zahtjevu da se vodi rasprava, neka se vodi rasprava, da ih stavimo na dnevni red i nakon rasprave, u skladu sa članom 105. tačka 3. idemo odmah na ovoj sjednici u proceduru usvajanja ovih zakona, ne vezujući ove zakone sa Izbornim zakonom. To je moj prijedlog, uz dnevni red koji je predložen i ako postoji u ovom Parlamentu dobra volja, pokazat ćemo danas da smo riješili jedan zajednički problem, ali u isto vrijeme stvorili pretpostavke da te zakone možemo mijenjati, upućivati amandmane, jer ovakvi kakvi jesu, koji su na privremenoj osnovi zakoni, ne mogu se mijenjati, ne mogu se predlagati amandmani, ne mogu ići u parlamentarnu proceduru, njihova promjena itd. Mislim da bi danas mogli kao odgovorni parlamentarci pokazati dobru volju da pokažemo to i Evropi da smo bliže integracionim procesima u koJE se svi zaklinjemo na neki način. Hvala.
Zahvaljujem se poslaniku Bogičeviću. Imamo praktično dvije intonacije, ja se izvinjavam, dvije intonacije u ime Ustavno-pravne komisije uslovno rečeno. Znači, pretpostavlja se nakon izjašnjavanja o hitnosti postupka da prelazimo na stav 3. člana 105. gdje idemo konkretno na izjašnjavanje o zakonima. Je li to prijedlog Ustavno- pravne komisije predsjedniče Komisije. Bogić je proširio.
Molim vas gospodo, gospodin Bogićević je mogao da govori ono za što je glasao, a ono što sam ja rekao za to smo glasali i ja sam u svojoj diskusiji sam sebe odvojio, rekao sam dovde smo se dogovorili, dalje nastupam kao poslanik odvojeno. Ja molim svakog člana Ustavno-prvne komisije da se tako ponaša. Mislim da je gospođa, da ne ponavljam potpuno jasno prepričala ono što je suština.
Poštujemo nema problema. Znači, poštujemo našu Ustavno-pravnu komisiju i ja vas molim to je legalan prijedlog i nema niko pravo, mi se moramo o njemu izjasniti. Kolega Bilbija je tražio.
U ime Kluba tražim pauzu od 15 minuta.
Hvala vam. Pauza 15 minuta. [[PAUZA]] Gospodin Bilbija je, poslanik Bilbija je tražio pauzu i ja bih ga zamolio da izloži razloge i prijedloge za Predstavnički dom. 23
Poštovana gospodo, klub prihvata zahtjev Ustavno-prvne komisije koje je u ime Komisije iznio predsjednik Komisije gospodin Mirko Banajc da se glasa po članu 105.i da se prihvati da zakoni koje je donio Visoki predstavnik idu po hitnom postupku. Osjećam da je dnevni red današnje sjednice utvrđen na proširenom kolegiju i da se o njemu, prema članu 51. o tom dnevnom redu usaglasili šefovi svih klubova, između ostalog i šef Kluba SDS-a gospodin Mirko Banjac. S obzirom da je već utvrđen dnevni red i da sjednici nije prisutan predlagač, kao što predlagač nije poštovao član 82. Poslovnika, predlažemo da se prema zahtjevu Ustavno-pravne komisije koje je podnio gospodin Banjac, treba usvojiti prijedlog Ustavno-pravne komisije koji je predložio njen predsjednik gospodin Banjac i da se tako pokaže spremnost svih poslanika za saranju sa međunarodnom zajednicom, a da se o zakonima izjasni, vodi rasprava na sledećoj sjednici,pošto nema predlagača. Hvala.
Zahvaljujem se poslaniku Bilbiji. Poslanik Banjac.
Gospodo ovdje nema potrebe spominjati imena, postoji poslovnik koji je jasan. Šta ćete ko glasati to je vaša stvar, ja ne ulazim u to i molim da se ne spominju imena. Iza našeg prijedloga stoji jednoglasno Ustavno-pravna komisija da se uvrsti tačka u dnevni red. Ništa izvan toga. Ustavno-pravna komisija nije dala i to je zloupotreba slušanja. Može i to da bude, jer ljudi nisu čuli. Mi smo predložili Parlamentu da se dnevni red proširi jednom tačkom, a kako ćete glasati to je vaša stvar, mi vam ne sugerišemo to nije iz nadležnosti Ustavno-pravne komisije. Mi nemamo tu nadležnost.
Dobili ste mišljenja Ustavno-pravne komisije u pisanoj formi, dva prijedloga, jedan je već akceptiran u dnevnomr edu da se prihvati da se stavi tačka dnevnog reda da se izjasnimo o Prijedlogu izbornog zakona BiH, či je predlagač gospodin Mariofil Ljubić, poslanik Predstavničkog doma i predlažemo, također, tačku 7. a 8. bi bila poslanička pitanja i odgovori. Osam, znači izjašnjavanje Predstavničkog doma o zahtjevu za hitni postupak od predlagača za glasanje o 15 zakona koje je OHR proglasio na privremenoj osnovi. To je, evo sad u cjelosti definiran prijedlog. Možemo li preći glasanju prije, odnosno da li ima neko da se javlja za riječ? Nema. Hvala vam. Ko je za? Ovo je ipak izmijenjen dnevni red. Hvala vam. Ima li neko protiv? Ima li neko uzdržan? Hvala vam. Možemo reći jednoglasno. Nije potrebno ni nužno entitetsko glasanje. Znači, konstatujemo da smo usvojili dijelom korigirani dnevni red od Proširenog kolegija koji je već bio prisutan a to je: 24 1. Usvajanje zapisnika sa 7.sjednice Predstavničkog doma; 2. Izbor članova delegacije Parlamentarne skupštine; 3. Zahtjev za razmatranje po hitnom postupku član 104. Poslovnika dva prijedloga: a) Prijedlog izbornog zakona BiH, predlagač je Vijeće ministara b) Prijedlog izbornog zakona BiH, či je predlagač gospodin Mariofil Ljubić, poslanik Predstavničkog doma; 4. Prijedlog zakona o udruženjima i fondacijama BiH, drugo čitanje; 5. Prijedlog zakona o vanjsko-trgovinskoj komori BiH, prvo čitanje; 6. Ugovor o slobodnoj trgovini između BiH i Republike Hrvatske sa Protokolom o definiciji pojma proizvodnja sa porijeklom i načinima administrativne saradnje; 7. Rasprava o zahtjevu za hitni postupak po članu 105. predlagača Vijeća ministara o 15 zakona koje je na privremenoj osnovi proglasio OHR; 8. Poslanička pitanja i odgovori. Usvojili smo ovaj dnevni red. Možemo preći na prvu tačku dnevnog reda. Ad.1. Usvajanje zapsinika sa 7. sjednice Predstavničkog doma Ima li primjedbi na zapisnik? Nema. Niko se ne javlja. Hvala vam. Možemo li usvojiti zapisnik? Ko je za? Hvala vam. Jednoglasno. Nije potrebno ni nužno entitetsko glasanje. Usvojili smo Zapisnik sa 7.sjednice Predstavničkog doma. Ad.2. Izbor članova delegacija Parlamentarne skupštine BiH: a) U Organizaciju o evropskoj bezbjednosti i saradnji b) Centralnoevropskoj inicijativi c) Interparlamentarnoj uniji d) Parlamentarnoj skupštini Vijeća Evrope U kratkim crtama da vas izvijestim da su dva Kolegija Predstavničkog doma i Dima naroda Parlamentarne skuštine BiH u više navrata sjedili i dogovorili, dijelom usaglasili kriterije za predlaganje ovih delegacija, s obzirom na obavezu, poslovničku obavezu da se oko toga dogovore dva kolegija. Imate pred sobom prijedlog kriterija za izbor delegacija, ove četiri delegacije Parlamentarne skupštine Vijeća Evorpe, Organizaciji za evropsku i sigurnosnu saradnju i Centralnoevropsku inicijativu, Interparlamentarnu grupu BiH u interparlamentarnoj Uniji. Znači, dogovoreni su odnosi između Predstavničkog doma i Doma naroda Parlamentarne skupštine BiH. Predloženi su, također i nacionalna pripadnost pojedinih delegata, odnosno učesnika, odnosno članova ovih delegacija. Također je, predloženo odnos delegata, odnosno članova delegacija iz Federacije BiH i RS i u tom kontekstu, evo to je taj prijedlog usaglašen na oba kolegija. Da li je to korektan prijedlog, da li on odražava brojčani odnos Predstavničkog doma i Doma naroda i svega ostalog, da se diskutovati, ali objektivno to je bio zadatak Kolegija, oba Kolegija i Predstavničkog doma i Doma naroda Parlamentarne skupštine BiH. Ostalo je odgovornost na predsjednicima poslaničkih klubova, na poslaničkim klubovima, političkim partijama i strankama da se dogovore oko konkretnih imena koja su jednostavno, koja predlažu za ove 25 delegacije, znači od Vijeća Evrope do Interparlamentarne Unije. Dugo smo radili oko toga, odnosno poslanički klubovi i koliko sam upoznat još uvijek nema u cjelosti političkog konsenzusa za izbor,posebno delegacije Vijeća Evrope. U tom kontekstu, predlažem da predsjednici poslaničkih klubova, posebno onih koji funkcioniraju na nivou Federacije BiH, ipak kažu svoj odnos prema ovome, prema delegacijama itd. Imam informaciju da ono što je prijedloga sa područja RS da je u najvećoj mjeri usaglašeno i da tu nema nekih većih problema. Izvolite. Nedžad Šašivarević, predsjednik Kluba Stranke za BiH.
Predsjedavajući, dame i gospodo, kolegice i kolege oslanici, prvo bih uputio jednu kritiku na Kolegij. U startu su naprvili grešku kod dogovora sa predstavnicima iz Doma naroda, što su prihvatili da ova parlamentarna delegacija u Parlamentu skupštine VE bude određena na ovakav način tri na prema dva. To je kamen spoticanja sad ovdje. Ja mislim da niste trebali pristati na taj odnos. Ovu kritiku možete prihvatiti na ovaj ili onaj način, ali naš prijedlog Stranke za BiH posebno na broj zastupničkih mjesta, mi predlažemo u Delegaciju za Vijeće Evrope, predlažemo gospođu Medihu Filipović. Ako budemo trebali kasnije nešto pojašnjavati. Šta je, ja mislim da u ovom momentu ne treba obrazlagati šta je razlog za to, svi znate da je gospođa Filipović i tranparentno tamo i da je jedina žena predložena ovdje a da su kriteriji, msilim da ne bi ta komisija, ta delegacija mogla da ide i s obzirom na međunarodni dogovor o jednakosti spolova, ravnopravnost da bi morala biti u toj komisiji da bude zastupljena jedna žena i ako mislim da ovako obrazloženje nije bilo ni potrebno. U ovu komisiju za Centralnoevorpsku inicijativu, predlažemo gospodina Begovića i u komisiju Interparlamentarna, ova interparlamentarna grupa BiH u Interparlamentarnoj Uniji, predlažemo gospođu Eminu Zaćiragić. To su prijedlozi Kluba stranke za BiH, pa ja mislim da bi to, da će to ići na glasanje.
Hvala poslaniku Šašivareviću. Poslanik Bogićević.
Klub poslanika SDP BiH, također, mislim uvažavajući Dom naroda, ali da ovaj odnos 17 na prema 8 nije dobar i da se mogao i morao osigurati prostor za još više pslanika zastupnika iz ovog doma, s obzirom na njegov broj. Klub poslanika predlaže, s obzirom na broj poslanika u ovom domu, u Centralnoevropsku inicijativu Violetu Kamberović, Interparlamentarnu skupštinu u Interparlamentarnoj Uniji Dragi Stanimirović i Parlamentarna skupština Vijeća Evrope Mirza Kušljugić.
Zahvaljujem se. Da li se još neko javlja za riječ? Gospodin Neimarlija poslanik.
Kolege poslanici, uzimajući u obzir zahtjeve Poslovnika, koji su dosta precizno definirali izbor delegacija naše parlamentarne skupštine, cijeneći, prije svega načela organizacije i funkcioniranja Parlamentarne skupštine ... Vijeća Evrope, na tragu i onoga što smo danas čuli od izvjestitelja za BiH gospodina Šurjana, a uzimajući i naravno u obzifr činjenicu da je SDA sa SDP-om stranka koja ima najviše poslanika u Parlamentarnoj skupštini BiH, SDA polaže pravo da ima u svakoj od ovih komisija, jer po Poslovniku ili je prva ili je druga koja kandidira članove komisija, da ima predstavnike i za Interparlamentarnu Uniju predlaže gospodina Vilića, za delegaciju za Centralnoevropsku inicijativu dr Seada Buturovića, za OSCE prof. dr. Saliha Kulenovića i za Vijeće Evrope dr Halida Genjca. Hvala lijepa.
Dozvolite mi da podsjetim da sam već sa ove govornice rekao da psotoje usaglašena mišljenja i dogovori, sad smo se na neki način vratili nazad, zbog toga što između određenih klubova nije postignut dogovor. Da to pitanje ostavimo po strani, dozvolite mi samo da ponovim ono što je poznato poslanicima i oko čega nije bilo spora. Prijedlog dva kluba gdje su poslanici iz RS, jeste. Organizacija za evropsku bezbjednsot i saradnju gospodin Branislav Lolić, Centralnoevropska inicijativa gospodin Željko Bilbija, Interparlamentarna skuštine BiH u Interparlamentarnoj uniji, misli se na delegaciju Željko Mirjanić, gospodin Mirko Banjac, gospodin Dušan Stokić. Parlamentarna skupština Savjeta Evrope gospodin Momir Tošić.
Zahvaljujem se zamjeniku predsjedavajućem, gospodin Lozančić.
Gospodine predsjedavajući, gospodo zstupnici, u ime Mješovitog kluba BPS- a, NHI i Stranke penzionera, predlažem Organizacija za Evropsku sigurnost i suradnju gospođa Osmanović Bahrija, Interparlamentarnu Uniju gospodina Halila Mehtića i Parlamentarna skupština Vijeća Evrope Ivu Lozančića.
Hvala vam. Poslanik Banjac.
Gospodo, predsjedavajući, cijenjeni poslanici, ja ne vidim razloga da se na ovakav način radi. Mi smo ovdje došli i radimo ono što su trebali da urade predsjednici poslaničkih klubova i ja vas molim, ovo je jedan novi dokaz da mi ovdje gubimo vrijeme. Šta sad ovo treba da znači? Da li je tačno da ovo je pola posla. Ovo je podijeljeni poslanici između RS i Federacije Srbi, Bošnjaci i Hrvti, ali gdje su političke stranke gospodo i konkretna imena? Sad smo došli ovdje upoziciju da svak predlaže svoje. Ja mislim da je ovo došlo se da se ne izabere. Kako danas to uraditi. Objasnite vi to meni. Sad će ljudi da izaberu svoje, šta ćemo se preglasavati ovdje, a vi znate za kriterijume. Jedno je entitetska pripadnost, drugo je nacionalna pripadnost i treće je stranačka pripadnost. Ovdje nedostaje ovo, što se zove stranačka pripadnost, nedostaju usasglašena imena i stavovi. Tačka po meni nije spremna za dnevni red. I molim vas, i gledam sada još toliko slobode da ima onih koji izažu i kažu da je nešto 27 dogovoreno što nije dogovoreno. Nemojte to raditi. Mislim, gospodo, što je puno, puno je. Ovdje ima puno ljutnje, da kad se upozori na ispravnost puta, a kad se namjerno krši, onda to nije upozorenje i to treba tako da ostane. Nemojte to raditi ja vas molim. Mislim da imamo danas važna posla. Usvojili smo dnevni red. Ovu tačku treba skinuti s dnevnog reda sve dotle, dok predsjednici poslaničkih klubova ne sjedu i ne dogovore i da ovdje se mi ne mučimo i da se ne preglasavamo. Ja ne znam šta će od ovoga svega ispasti na kraju krajeva. Šta može na kraju krajeva da ispadne od ovog svega. Sad će svako izlaziti da predlaže svoje i imat ćemo jednu hrpu prijedloga, i nikakve kriterijume. Ja vas molim, da neće propasti zemlja ako se ovo usaglasi za slijedeću sjednicu.
Hvala poslanik Banjac. Ja moram priznati jednu činjenicu, zamjenik predsjedavajućeg gospodin Ljubić, ali do sada smo iscrpili mogućnosti i dogovora poslaničkih klubova. Ne bismo mi išli na sjednicu, da su poslanički klubovi imali političke volje i mogućnosti konsenzusa oko dogovora imena predstavnika u ovim parlamentarnim delegacijama. Znači, nije slučajno za što smo išli sa vrlo rizičnim, jednostavno metodom i mehanizmom da se Dom izjasni o kandidatima za ove delegacije. Izvolite Ljubiću.
Uvaženi predsjedatelje, uvaženi zastupnici, ja sam sudjelovao na ovom proširenom kolegiju i ja sma mislio da smo mi dosta blizu oko formiranja ovih delegacija i u tom smislu za zastupnike HDZ-a, smatrao sam, obzirom i na našu poziciju, gdje nas neki smatraju opozicionim, neki nas smatraju drugačijim, da je normalno bilo, uvažavajući ovo sve, da imamo u Vijeću Evrope jednu osobu i u Interparlamentarnoj Uniji, ali obzirom da vidim da se sad odstupilo totalno od toga, obzirom da sad ovdje jednostano ide prethodni postupak, znači, ja ću predložiti onaj prvi materijal kojeg sam imao a od kojeg smo bili odstupili za sve ove organizacije predložiti. Vijeće Evrope Mariofil Ljubić, Interparlamentarna Miro Grabovac-Titan, OSS Mirko Baković, Centralnoevropska inicijativa Zdenko Vukić. Ja bih se rađe priklonio stavu, da ovo pitanje, evo izvršili smo kandidaturu, da Kolegij ponovo pokuša naći neku prihvatljivu varijantu, da li se možemo oko svih delegacija dogovoriti, možda bi bilo, bilo bi puno kad bi se šefovi klubova kad bi se mogli dogovoriti pa o nekim delegacijama pa bar bi ostalo ako treba manje ovdje da se glasa, jer inače, dovodimo se u situaciju da se moramo izjašnjavati o svakoj osobi pojedinačno, a ne znam koliko nam to treba. Možda će predsjednici zastupničkih klubova rađe neke koncesije napraviti između sebe i dogovoriti se, nego da se ovdje rpeglasavamo.
Zahvaljujem se poslaniku Ljubiću. Poslanik Đedović.
Gospodo predsjedavajući, dame i gospodo, želim reći samo nekoliko riječi i podsjetiti sve prisutne da ovu tačku dnevnog reda već četvrti put imamo na dnevnom redu. Stalno dođemo do nje,pauza, rasprava, slijedeća sjednica. Pauza, rasprava, 28 sledeća sjednica, jedini razlog borba za fotelje. Jedini razlog i politički turizam po Evropi. Gospodo kako mislite dogovarati se o puno krupnijim pitanjima. Ne želim da podsjećam, da smo imali te kriterije ne bi ovakav omjer snaga bio. Nemate povjerenje za ovo što radite i ne možete računati na podršku za ovakav rad. Hvala lijepa.
Zahvaljujem se psolaniku Đedoviću, sa punim pravom ove riječi ja prihvatam lično. Izvolite, poslanik Bjelobrk, izvinjavam Boro molim te poslanik Osmanović Bahrija.
Poštovani predsjedavajući, uvažene kolege poslanici, uvijek ovako nekako nanervirana izađem na govornicu, a to mi je mana, ali ovaj put sam zaista sam morala. Ja vas molim i poslednji put molim da uvažite da među vama kolegama poslanicima postoje poslanici iz manjih partija koje morate uvažavati i kojima morate dati prostora, jer mi nismo u prilici niti da nadglasavamo niti sami sebe da predlažemo, ali isto tako se osjećamo i vrijednim i dužni pažnje da nam ustupite ono što i nama pripada kao posalnicima ovog Parlamenta. Hvala.
Zahvaljujem se Bahriji Osmanović. Poslanik Bahrija je uprvo na prijedlogu za OSCE. Ko se dalje javlja za riječ? Boro Bjelobrk.
Ja moram da izrazim, bez obzira što spadam među one koji vjerovatno nose dio odgovornosti što ranije nismo završili ovaj posao, moram da izrazim svoje nezadovoljstvo, što ovoliko kasnimo sa ovim poslom. Pretpostavljajući mogući trud svih šefova klubova i klubova, da dođe do dogovora, smatram za važnim da danas ipak na ovom parlamentu usvojimo jedan zaključak koji će ih bliže vezati da posao dovedu do kraja. Neću da kažem da oni to nisu pokušavali, ali čim smo došli na ovaj nivo rasprave, onda pretpostavljam da bi našli rješenje, treba bliže definisati neke kriterije pod kojima će se doći do posla. Prijedlog mojih kriterija koje ću saopštiti ide za tim da ostavi vrlo malo manevarskog prostora za dogovaranje da budem iskren. U tabeli su već saopštena dv aprva kriterija, koja se odnose na entitetsku i nacionalnu zastupljenost, distribuiranu na dva doma, tako kako je već dogovoreno, predlažem zaključak da se doda i treći kriterij, da se ovih 25 mjesta, bira na način da odgovara proporcionalnoj zastupljenosti stranaka u svakom od ovih domova, saglasno kvotama koje su izvađene. To što piše, da kažem, izgleda da u svim dogovorima do sada nije bilo dovedeno do kraja. Drugim riječima da smo imali u tabeli tako postavljenu stvar, mislim da bi lakše došli do dogovora. Kao što se ovo moglo matematski izraziti moglo se i ova kvota zastupljenosti u domovima po strankama obezbijediti i mislim da bismo puno lakše došli. 29 Dakle, predlažem, u svakom slučaju da danas to bude zaključak ovog doma da se i taj treći kriterij uvodi, pod kojim su šefovi klubova dužni da saopšte usaglašeni kriterij.
Da li se još neko javlja za riječ? Da li neko od šefova klubova ovih pet koji su podnijeli prijedloge, ima prijedlog kako razriješiti. Mislimo da glasanje o svakom kandidatu ne bi bilo produktivno na Parlamentu. Da li se možete povući i usaglasiti ove prijedloge? Pet predstavnika političkih klubova. Morate se usaglasiti, ne da li možete, nego morate se usaglasiti. Imate, ja vas molim za 15 minuta da sjedete i da se pokušate usaglasiti oko sastava ovih delegacija. Ja vas molim. Pet predstavnika klubova od HDZ-a, SDA, SDP-a, SBiH i Mješovitog kluba, koji vodi Lozančić sjedite i pokušajte se dogovoriti. Znači, to je poslednji pokušaj dobre volje ovog prlamenta da se pokušate usaglasiti. To je jedini mogući način. Drugog načina nema, poštujući kriterije i izbornih rezultata stranaka, multietničnosti, više stranačkog sitema, polnom itd., morate se usaglasiti, znači nemate alternative. Ja vam predlažem pauzu 15 minuta. Izvolite predsjednici klubova. [[PAUZA]] Da li možemo znati koliko nas ima u sali? 30 možemo raditi, je li tako? Hvala vam. U međuvremenu će sigurno neko doći. Zahvaljujući toleranciji političkih partija i stranaka i političkih klubova, uspostavili smo dogovor. SDP je odustao od svog kandidata za Vijeće Evrope. SDA je međustranačkim dogovorom dobio mjesto u Domu naroda, da ima delegata u Vijeću Evrope i u tom smislu smo relaksirali situaciju. Znači, predlažem usaglašen prijedlog. Za Vijeće Evrope predlažemo slijedeće: Mediha Filipović, Momir Tošić i Ivo Lozančić. Bošnjak, Hrvat i Srbin su delegati i u tom kontekstu predlažemo za članove parlamentarne delegacije za Vijeće Evorpe koja broji pet kandidata. OSCE. Naša dva kandidata su Branislav Lolić i Bahrija Osmanović od strane Predstavničkog doma. Interparlamentarna unija,u ime Predstavničkog doma Mirko Banjac, Željko Mirjanić, Dušan Stokić Emina Zaćiragić, Miro Grabovac, Dragi Stanimirović i Halil Mehtić. Centralnoevropska inicijativa: Željko Bilbija, Muhamed Begović, Violeta Kamberović i Mirko Baković. Ovdje smo uključili, kao što vidite i HDZ, bili su predstavnici kluba u sve kontraverze ponašanja tog kluba ipak smo se opredijelili da budu zastupljeni kao članovi ovih delegacija. Otvaram raspravu po ovom prijedlogu. Poslanik Mirko Banjac. 30
Poštovana gospodo, obzirom da, vi naravno imate većinu možete da gledate kako mislite, zbog toga što stranka SDS nije adekvatno zastupljena iz protesta neću da prihvatim kandidaturu i ne znam, predlažem Mirku Mijatoviću ako želi da prihvati ovo mjesto. Da li Mirko Mijatović privhata mjesto. Sledeći Jovanović. Jovanoviću želite li vi da riješimo? Hvala, ako neko bude prihvatio, ja uglavnom iz protesta vraćam kandidaturu.
Znači, Jovanović umjesto Mirka Banjca. Evo klimnuo je glavom. Uz ovu intervenciju ima li još neko da se javlja za riječ. Molim vas, nakon teških, iscrpljujućih rasprava i usaglašavanja ovih prijedloga, ko je za u cjelini za delegacije koje su predložene. Ko je za? Hvala vam. Ima li neko protiv? Ima li neko uzdržan? Protiv niko nema, imamo 4 uzdržana, odnosno 6 uzdražnih. Da li je nužno entitetsko glasanje? Imamo prisutnih 31. Za je bilo 24 – suzdržano 6 ipak ja, uz konsultaciju da provjerimo entitetsko glasanje. Ko je sa područja RS za? Sa područja RS za. Odlično. Imamo većinu. Ko je sa područja Federacije za? Sa prostora RS za je glasalo 9 - znači usvojeno i sa prostora Federacije BiH za je glasalo 17 – usvojeno i ja čestitam novim izabarnaim članovima međunarodnih dleegacija sa uvjerenjem da će na ovom putu ka evropskim integracijama odigrati značajnu ulogu. Kako da ne. Gospodin Ramiz Vilić.
Kad smo bili gore na usaglašavanju,ja koliko se sjećam da je bilo jedno mjesto SDA u Interparlamentarnoj čini mi se Uniji, nisam dao ime, nego sam rekao da ćemo se ovdje dogovoriti i da ćemo dati ime.
Samo malo. Tačno. Ja se izvinjavam. Tačno je. Koje je ime bilo? Ramiz Vilić. Ja vas molim da uvažimo ovu intervenciju. Hvala vam. Nije čudo u ovoj težnji i cilju da se usaglasi ovaj prijedlog da se događaju i ovakve izmjene. 31 Ad.3. Zahvjtev za razmatranje po hitnom postupku član 104. Poslovnika a) Prijedlog izbornog zakona Bosne i Hercegovine, predlagač Vijeće ministara BiH, i b) Prijedlog izbornog zakona BiH, predlagač je gospodin Mariofil Ljubić, poslanik Predstavničkog doma Ovdje imamo stav Ustavno-pravne komisije. Dobili ste ga u pisanoj formi. Da li ima potrebe za usmenim izalganjem. Poslanik Banjac.
Uz tačku dnevnog reda kad sam predlagao ja sam dao obrzaloženje. Sad se nadam da ću imati priliku da šire obrazložim. Mislim da ulazimo u jednu novu situaciju kada BiH i njen Parlament neće moći da usvoje Izborni zakon, jer sad ćemo imati nekoliko verzija, evo za sada imamo dvije verzije. Imamo dva predlagača. Imajući to u vidu, ja sam i jutros rekao, a sada želim da ponovim. Ako je gospodo hitno ono što funkcioniše, onda je još hitnije ono, a to je Izborni zakon, koji je uslov prijema BiH u Svjet Evrope. Imajući to u vidu, kad sam predlagao ovu tačku dnevnog reda, želio sam da skrenem pažnju da smo mi u ranijem periodu dosta dugo usaglašavali jedan tekst, mukotrpno, dugotrajno, odricajući se i svojih mišljenja i stavova, dijeleći i odgovornosti i ideje s drugima. Kad smo došli blizu, onda je neko rekao nema tog prijedloga. Tog prijedlgoa nema. Ovdje je bilo puno priča, oko toga kako imamo povjerenje i to je dobro da imamo povjerenje. Vjera u to povjerenje je više od pola puta uspjeha. Zbog toga sam predložio i syad ponovo predlažem donošenje zaključka za prevazilaženje gospodo u prije mogućeg lošeg razvoja događanja oko Izbornog zakona, da ovaj parlament usvoji zaključak sojedećeg sadržaja. Predstavnički dom Parlamentarne skuštine BiH, usvaja stav da se zadnja verzija OHR-ovom prijedloga, prijedloga eksperata OSCE-a, usvoji u skladu sa članom 105. Poslovnika, time gospodo svi pomalo dajemo i to je po Poslovniku gospodo. To je izborni zakon gospodine. Raspravljamo o Izbornom zakonu. Ja ne raspravljam ni o čemu drugom.
Gospodine Banjac, raspravljamo o tački 3. pod a i b.
Ja imam pravo da predlažem zaključak kao poslanik, u skaldu sa tačkom dnevnog reda.
Ja sam mislio da ste u funkciji predsjednika Ustavno-pravne komisije. Znači poslaničke intervencije. 32
Jeste. Mislim da bi time, kad bismo se svi usaglasili a ja tražim da se o tome izjasnimo, možete to odbaciti, prvo pokazali da imamo povjerenje prema ekspertima međunrodnih organizacija i drugo, odrekli se sledećih dana mukotrpne rasprave i usaglašavanja, a gdje ga sigurno neće biti i doći ćemo u poziciju gospodo ili da nemamo izborni zakon ili da ga ponovo nameće Visoki predstavnik a to može da košta, kako reče gospodin Šurjan prijem BiH u Savjet Evrope. Da do toga ne bi došlo, predlažem donošenje ovog zaključka, kao kompromisno rješenje oko ove čitave situacije. Tražim da se o mom prijedlogu Parlament izjasni. Naravno, da i, ako se bude glasalo negativno, ja ću glasati za ovaj prijedlog o kome je Ustavno-pravna komisija rekla svoje, ali ovo smatram svojim poslaničkim pravom što sad iznosim, da tražimo kompromisno rješenje u ovako teškoj situaciji. Razlog za to je, kako je moguće da su zakoni, koji funkcionišu hitni a oni koji su uslov da budemo primljeni u Savjet Evrope, imaju vremena za odlaganje i j vam kažem, svi mi dobro znamo, koji ovdje sjedimo, nemojte mi reći, da će oko toga biti velikih peripetija. Da se neće usaglasiti. Bit će brdo amandmana. Biće toliko posla, na kraju će sve to da padne u vodu i ispast će da Parlament neefikasno radi. Pokažimo sada. Evo, neka bude paket i ovaj izborni zakon i oni zakoni neka čine jedanpaket i pokažimo da hoćemo da tako radimo.
Zahvaljujem se poslaniku Banjcu. Emina Zaćiragić, poslanik Stranke za BiH.
Odmah da kažem da se ne slažem. Da procedura usvajanja Izbornog zakona ide počlanu 105. Ja mislim da ovaj zakon, zaslužuje da bude raspravljen na Parlamentu i da se ne usvaja verzija onako kako je predložena, bar ne bez rasprave. Ja ne znam, hoće li ona biti usvojena, ali ja bih ukazala ne nekoliko momenata, ako mogu raspravljati o zakonu uopšte sad, bar za uvodni dio. Ovaj zakon nije usaglašen sa Evropskom konvencijom o zaštiti ljudskih prava i temeljnih sloboda. Ja ću naznačiti samo jedan dio da vas ne gnjavim saovim, bit će vremena za diskusiju.
Poslanik Zaćiragić, mi dnas ne rasprvljamo o zakonu. Rasprvljamo o zahtjevu za hitnim postupkom po članu 104. Ja vam molim.
Ovo su razlozi, za što ja mislim da nema potrebe niti mogućnosti da se raspravlja po ovom članu 105. Ja ću vam samo naznačiti jedan slučaj utvrđivanja prebivališta. Po predloženom tekstu prebivalište je ono koje je po poslednjem popisu ili po prijavi u opštini, na temelju zakona. To se radi o onom ranije članu, obrascu P2, jer mnogo je ljudi koji su prijavljeni, na tuđe stanove, na tuđe imovine, to se ne može podvesti pod slobodu kretanja, opredjeljenja mjesta stanovanja. Šta je sa onim ljudima 33 koji imaju prvo da se vrate u svoju kuću i šta je sa njihovim pravima na slobodu kretanja po Evropskoj konvenciji i mislim, obzirom na takvu situaciju i na mnogo još, što se ne slaže sa Evropskom konvencijom o zaštiti ljudskih prava i temeljnih sloboda, mi ne možemo usvojiti ovaj zakon, bez rasprvljanja i predlažem da to ne usvojimo.
Imat ćemo prilike diskutovati o Izbornom zakonu sigurno. Mirza Kušljugić, poslanik SDP-a.
Pošto se svi zalažemo za proceduru, ja predlažem da radimo po dnevnom redu i da raspravljamo o tome da li ovaj zakon može da ide po članu 104. To je ono što je na dnevnom redu danas ovdje, a samo mala replika velikom poznavaocu procedure gospodin Banjac je rekao da u paketu zakoni ne bi trebali da idu i nije u redu da sad predlažemo izborni zakon sa paketom svih onih 15 zakona. Mislim da je tu mala nesuglasica. Ja samo ovim da se držimo procedure i da prvo raspravljamo da li ovaj zakon ime po članu 104.?
Namjerno uvaženi poslaniče da ja nemam namjeru da trošim puno vremena, ali me niste pažljivo slušali. Ja sam rekao u vremenu kompromisa, a to je sigurno kompromis. Vi ste u pravu, da nema paketa,a li sam rekao, ako već prvimo ustupke na korist svih, onda nije ni grijeh prekršiti nešto ako je to sigurna dobit. Sigurna dobit jeste da bi u 6. mjesecu, bar je tako predstavnike političkih stranaka gospodin Šurjan u Banja Luci obavijestio, da bi već u 6. mjesecu krenuli sa procedurom gospodo. To je bio moj motiv, da ja vama predložim ovaj zaključak. Ja insistiram predsjedavajući, a u skladu sa Poslovnikom, ako zaključak, ili odluka bi zamijenila ono što se raspravlja, onda se o njemu prvo donosi stav. Znači, ukoliko bi ovaj parlament, drugim riječima, usvojio moj prijedlog da se po primjeni člana 105.na izborni zakon koji je predložila grupa eksperata, a ja sam potpisao danas da sam predlagač ispred Parlamenta, jer na toimam prvo, time bi mi gospodo ostvarili uslov i mi bi u 6.mjesecu imali prijem, raspravljanje o prijemu našem u Savjet Evrope. Molim vas da se izjasni, kako god bilo da bilo izjasnite se o onome što sam predložio.
Nažalsot, Poslovnik predviđa mogućnost interpelacije i rezolucije. Zaključak kao forma, izražavanja stava ovog parlamenta nije poznat Poslovnikom. Nije poznat Poslovnikom. Meni je žao, pogledajte poslovnik. Ja vas molim, druga stvar, svaki poslanik ima prvo prihvatiti OSCE-ov prijedlog i kao svoj ga proslijediti Parlamentu. Treća stvar, mi danas nemamo taj, takav prijedlog OSCE-a na dnevnom redu. Ja vas molim. Poslanik Banjac.
Gospodine, umjesto zaključka predlažem odluku sa istim sadržajem.
Gospodin Neimarlija poslaniki.
Bojim se da je kolega Banjac ovdje sad napravio proceduralnu grešku. Prijedlog bi pretpostavljao,prijedlog da se promijeni dnevni red, jer mi smo uvrstili zakon u dnevni red po članu 104. Dakle, ne možemo promijeniti dnevni red zaključkom kolega Banjac.
Ja ću sada uzeti sebi za prvo da vam pročitam Poslovnik, ali ja vas molim da to ne radim.
Je li se mijenja dnevni red ovim zaključkom?
Mijenja se.
Mijenja se.
U okviru tačke dnevnog reda uvaženi poslaniče, mogu se donositi odluke i zaključci.
Ali, ako ne mijenjaju tačku dnevnog reda.
Oni ne mijenjaju tačku. Oni rješavaju istu problematiku, toje problematika Izbornog zakona.
Ali, treba pribaviti argumente predsjedavajućem.
...odbite to, ali nema poroblema, nemojte mi ukratiti pravo da se glasa,a vi odbite.
Ja samo postavljam pitanje procedure kolega Banjac. Nije sporno.
Ja mislim da imam pravo kao poslanik da se izjasnite oko toga, a vi glasajte kako god hoćete.
Kolega Banjac, ne moramo se rasprvljati. Ne možemo se mi kao parlament proceduralno izjasniti o zaključku koji uključuje dva zahtjeva, jedno je da sa člana 104. prežemo na 105. i da automatski uključimo sve tri tačke člana 105.u smislu da se usvaja bez rasprave, odnosno bez amandmana. Ne možemo jednim zaključkom donijeti dvije odluke. Ja govorim o tome.
Zahvaljujem se poslaniku Neimarliji. Ja vas molim, u realizaciji dnevnog reda imamo cilj da se izjasnimo: a) Prijedlog izbornog zakona BiH – predlagač je Vijeće ministara. Isti takav zakon predlagač je gospodin Mariofil Ljubić poslanik Predstavničkog doma. Nemamo nikakvih drugih prijedloga. Oni su morali doći prije definiranja ove tačke dnevnog reda i ja vas molim. Ja ću umjesto vas.
Poslovnička intervenicja. Ne znate vi šta ću ja reći.
Izvolite gospodin Banjac.
Molim vas gospodo, ja nisam tražio da se Parlament ne izjasni po ova dva pitanja. Ja sam rekao da to treba da se izjasni, ali istovremeno treba da se izjasni o odluci koju sam ja predložio, koja zamjenjuje, može zamijeniti u stvari ovo to se sada, po istoj problematici. Ako vi, ja neću više izlaziti, ako ne budete stavili neka se i to zapiše da poslaniku je uskraćeno pravo predlaganja odluke u vezi sa tačkom dnevnog reda. Samo to želim da se zapiše.
Hvala vam poslanik Banjac. 36 Član 61. Definira ovu materiju. Ipak ćemo se prije toga izjasniti o predmetnoj tački dnevnog reda. Da li se neko javlja oko a) i b) ono što je na dnevnom redu. Ne javlja. Hvala vam. Ko je zato da se Prijedlog izbornog zakona Bosne i Hercegovine, predlagač je Vijeće ministara Bosne i Hercegovine uputi u parlamentarnu proceduru po hitnom postupku član 104. Poslovnika Predstavničkog doma. Ko je za? Ja vam se zahvaljujem. Ima li neko protiv? Ima li neko uzdržan? Hvala vam. Možemo reći jednoglasno, da smo usvojili da se Prijedlog izbornog zakona Bosne i Hercegovine, predlagač Vijeće ministara Bosne i Hercegovine uputi u parlamentarnu proceduru po hitnom postupku član 104. Poslovnika. b) Prijedlog izbornog zakona BiH, predlagač je gospodin Mariofil Ljubić, poslanik Predstavničkog doma. Ko je zato da se ovaj zakon, također, po članu 104. uputi u parlamentarnu proceduru po hitnom postupku? Hvala vam. Ima li neko protiv? Zahvaljujem. Ko je uzdržan? Konstatujemo, također, da smo jednoglasno sa 33 glasa za usvojili da i prijedlog Izbornog zakona BiH, či je predlagač poslanik Mriofil Ljubić, poslanik Predstavničkog doma, također, po hitnom postupku članu 104. uđe u parlamentarnu proceduru. Ostaje ovaj prijedlog gospodina Banjca da se donese odluka o, da se zadnja verzija OSCE-ovog zakona usvoji kao osnov Izbornog zakona. Ja vas molim, sve je legitimno i sve se može predlagati. Ima li da se neko javlja po ovoj intervenciji, odnosno prijedlogu poslanika Banjca. Gospodin Neimarlija. Po članu 105. Teksta odluke nemamo. Ovo je u usmenoj formi izneseno, odluka. Poslanik Neimarlija za govornicu ja vas molim.
Neugodno mi je što razvijamo raspravu, ali bojim se da se u prvi mah nisam razumio sa kolegom Banjcem. Stav 1. ali stav 2. kaže vrlo jasno da to može učiniti predsjedavajući Doma. Dakle, ne poslanik.
/Govori sa mjesta i ne čuje se/
Predlagač zakona, u ovom slučaju je Vijeće ministara. Trebali ste dostaviti zakon Mirko, vi kao svoj prijedlog. Pa nemojmo, ako ćemo se igrati procedure. Molim vas, ne možete vi predložiti po prvoj tački brate. Da pročitam, /nisam ponio naočale/ član 105. Stav 1.kada iznosi prijedlog zakona visokog stepena hitnosti ili prijedlog zakona koji nije tako složen da se samo može usvojiti ili odbaciti upotpunosti, predlagač može pisanim putem zatražiti od Doma da ga razmotri u jednom čitanju, u jednom čitanju.
Donesite moj prijedlog, ja sam to napisao u pisanoj formi danas kao i gospodin Ljubić. Danas se o njemu raspravlja a o ovome neće.
Molim vas, bio je dnevni red. Poslanik Banjac je predložio korekciju dnevnog reda, predložio je a) i b) nije predložio treću tačku c) žao nam je.
Kolega Banjac, čitam drugu tačku. Zahtjev iz prethodne tačke podnosi predsjedavajući direktno domu, na njegovoj prvoj slijedećoj sjednici. Dom će odlučiti o zahtjevu nakon rasprave.
Tačno je tako. Mi smo izašli u susret gospodinu Ljubiću da dođe do rješenja. Ja sam ovo predložio gospodo da dođemo do Izbornog zakona.
Hvala vam na plemenitoj ideji. Nažalost ne možemo se ni izjašnajvati o ovoj odluci, odnosno o članu 105. Prelazimo na slijedeću tačku dnevnog reda 4. Ad.4. Prijedlog zakona o udruženjima i fondacijama BiH, drugo čitanje Izvolite, ko se javlja za riječ? Dobili ste pred sobom izvještaj o amandmanu na član 4. Prijedloga zakona o udruženjima i fondacijama BiH, Ustavno-pravna komisija. Da li se neko javlja za riječ? Da li izvestioc Ustavno-pravne komisije ima potrebu da kaže nešto o ovom amandmanu možda? Hvala vam. Niko se ne javlja za raspravu. Ko je zato da se Zakon o udruženjima i fondacijama BiH usvoji. Ko je za? Hvala vam. Ima li neko protiv? Ima li neko uzdržan? Također vam se zahvaljujem. Sa 33 glasa za. Jednoglasno je usvojen Zakon, sa amdnamanom, normalno i stavom Ustavno-pravne komisije, usvojen je Zakon o udruženjima i fondacijama BiH. Prelazimo na tačku 5. 38 Ad.5. Prijedlog zakona o vanjsko-trgovinskoj komori BiH, ovo je prvo čitanje Može se diskutovati i o principima i jednostavno temeljnim postavkama ovog zakona. Izvolite. Otvaram raspravu. Imamo izvještaj komisije. Imamo amandmane na Nacrt zakona o vanjsko-trgovinskoj komori BiH, koje je dostavio poslanik Mirko Banjac. Imate pred sobom. Ovo je u pisanoj formi. Izvolite. Otvaram raspravu. Prvo čitanje, poslanik Banjac.
Poštovana gospodo, obzirom da se ovdje radi o prvom čitanju, dakle, mi razgovaramo o osnovama ovog zakona o opravdanosti njegovog donošenja, o aspektima, koje pokriva ovja zakon, područjima koje pokriva, ja hoću da kažem da sam uložio amandmane koji, kako sam obaviješten i danas vi, nisu prihvaćeni na komisiji. Radi vas i radi javnosti, želim da ukratko elaboriram razloge zbog kojih sam podnio amandmane i želim da kažem da nisam odustao da ću u onom zakonskom roku,od drugog čitanja priložiti Predstavničkom domu moje amandmane. Prvo što sam želio naglasiti, kao potrebu, želio sam naglasiti da se u strukturi Privredne komore BiH, vidi da je, Privrednu komoru BiH čine komore entiteta, da su one njen sastavni dio. Time je, sasvim jasno, uvažena realnost a svi vi znate da mi imamo i na nivou entiteta ministarstva koja pokrivaju ovo područje, time je razlog više da se i u ovom zakonu nađe strukturalno ko čini komoru – Privrednu komoru BiH. Dalje, msilim da je svima vama jasno, da institucije BiH nemaju svoje izvorne prihode, u skladu sa Dejtonskim mirovnim sporazumom i Ustvom i zato finansiranje Komore treba da bude usklađeno s tim, zakonskim, odnosno ustavnim rješenjem. Dakle, buduća komora BiH, treba da se jednom trećinom finansira iz budžeta Privredne komore RS i dvije trećine iz budžeta Privredne komore Federacije BiH, kako bi time uskladili njenu organizaciju, odnosno organizaciju sa ustavnim rješenjima, u okviru funkcionisanja institucija BiH. Smatram da na ovaj način finansiranja stvara obavezu aktivnog učešća entitetskih komora u obezbjeđivanju budžeta Komore BiH. Također, tačka 2.daje mogućnosti komori BiH, u okviru člana 22.ovog zakona, da aktivno učestvuje u pribavljanju sredstava za svoje potrebe. Treće, gospodo, svima je vama poznato da je, da Privredna komora BiH treba da bude pravni sljedbenik Privredne komore SRBiH i da postoji imovina. Znači, treba regulisati korištenje imovine. Korištenje imovine uredit će se ugovorima, tako ja mislim, koji će zaključiti nadležni organ Komore i privrednih komora i strukovnih asocijacija, koji su navedeni u članu 3.ovog zakona, na bazi podjele posla između kolektivnih članica. Ovim rješenjem se precizira kriterijum, koji će biti osnova za zaključivanje ugovora o korištenju imovine dosadašnje Privredne komore BiH, a koja je nastala unošenjem dijela imovine svih komora BiH, prilikom njenog formiranja na osnovu 39 Zakona o obrazovanju jedinstvenih privrednih komora, Službeni list FNR-a broj 22 od 62.godine. Napominjem da je ovakav stav u pogledu korištenja imovine u postupku pripreme ovog materijala imala i Privredna komora Federacije BiH. To su ključne moje primjedbe, o kojima vas molim da u ovom periodu koji je pred nama razmislite i da vidite da li je ovo rješenje u skladu sa postojećim, realno životnom situacijom u BiH i nadam se da ćete imati vi poslanici više razumijevanja kada budete odlučivali o mojim amandmanima.
Zahvaljujem se poslaniku Banjcu. Da li predsjednik Komisije mr Gligorić ima potrebu da u ime Komisije kaže nekoliko riječi?
Dame i gospodo, vi ste dobili izvještaj Komisije za spoljnu trgovinu i carine u kojem je,između ostalog rečeno, da nam je ovaj zakon potreban i obrazloženje zbog čega je to tako. Komisija je razmatrala amandmane gospodina poslanika Mirka Banjca i nije dobila potrebnu većinu u Komisiji i Komisija je to konstatovala i predložila da amandmani se upute na izjašnjavanje Domu, jer gospodin poslanik Banjac ostaje pri amandmanima. Komisija za spoljnu trgovinu i carine usvojila je Prijedlog zakona o spoljno- trgovinskoj komori BiH u preldoženom tekstu i predlaže Predstavničkom domu da se izjasne o tome kao i o amandmanu gospodina Banjca.
Izvolite, kolega Spasojević.
Gospodine predsjedavajući, kolege poslanici, ja kao član Komisije moram da kažem, nažalost, da ja nisam bio obaviješten uopšte o ovom sastanku i izražavam svoje nezadovoljstvo i ne znam kako bi bilo glasanje da sam ja bio u toj komisiji. Sad ne znam do koga je krivica, ali hoću da kažem istine radi da nisam pozvan na tu komisiju uopšte da raspravljam. Hvala.
Zahvaljujem se poslaniku Spasojeviću. Poslanik Gligorić, vjerovatno obrazloženje.
Ja želim da kažem da je Komisija imala kvorum i da o tome imamo zapisnik, ali je tačno i ovo što gospodin Spasojević kaže, poslanik, da nije bio prisutan a da nije o tome obaviješten. Ja ujedno molim Parlament da se stvore potrebni uslovi za rad svih komisija, jer ova komisija konkretno, na svakoj sjednici, mi dobijemo drugog 40 sekretara i tako gubimo kontinuitet i onaj tehnički dio koji nam je potreban. Prema tome, ali u suštini Komisija je imala kvorum i ovo je validno.
Zahvaljujem se predsjedniku Komisije. Ko se dalje javlja za riječ? Prvo čitanje i rasprava o pojedinostima. Niko se više ne javlja. Možemo li izjasniti se oko daljnje procedure ovog zakona i prvog čitanja. Ko je za? Glasamo o prvom čitanju. Hvala vam. Ima li neko protiv? Uzdržanih. Hvala vam. Ponovo konstatujemo da smo sa 33 glasa, je li tako 31 prisutan – 29 za je glasalo, što znači da nema razloga da idemo na provjeru entitetske većine. Konstatujem da smo odobrili prvo čitanje i saglasili se da Zakon može ići na narednu sjednicu Predstavničkog doma i drugo čitanje. Možemo ići dalje. Ad.6. Ugovor o slobodnoj trgovini između BiH i Republike Hrvatske, sa Protokolom o definiciji pojma proizvodnje s porijeklom i načinima administrativne saradnje Izvještaj predsjedavajućeg Komisije za spoljne poslove Marka Amidžića ste dobili o Ugovoru o slobodnoj trgovini između BiH i Republike Hrvatske sa Protokolom o definiciji pojma proizvodnja s porijeklom i načinima adinistrativne saradnje sa prilozima. Ne bih ga čitao, vi ste ga dobili u pisanoj formi. Ko se javlja za riječ? Otvaram diskusiju. Niko se ne javlja. Ko je zato da se ovaj Protokol o slobodnoj trgovini između BiH i Republike Hrvatske usvoji? Hvala vam. Ima li neko protiv? Neko uzdržan? Zahvaljujem vam se. Možemo, također, konstatovati da smo jednoglasno sa 32 glasa za usvojili protokol o slobodnoj trgovini između BiH i Republike Hrvatske odnosno Ugovor sa Protokolom o definiciji pojma proizvodnja s porijekom i načinima administrativne saradnje. Imamo tačku 7.koju smo dopunili danas, a to je: Ad.7. Prijedlog Ustavno-pravne komisije da se 15 zakona OHR-a, koji su proglašeni na privremenoj osnovi upute u parlamentarnu proceduru, znači da se odobri hitni postupak po članu 105. Ima li rasprave? Izvolite.
Ustavno-prvna komisija po Poslovniku nema to pravo. Predlagač je tražio to pravo a predsjedavajući Doma je dužan da to stavi na glasanje, s tim Ustavno-prvna komisija nema nikakva prava da bilo šta predlaže u tom smislu. Prema tome, ja vas molim da se kaže da je na zahtjev predlagača predsjedavajući, vi kao predsjedavajući stavljate da se Dom izjasni o proceduri. 41
Nije sporno. Član 105.stav 2. predsjedavajući stavlja na glasanje zahtjev za hitni postupak, član 105.zakona koje je Visoki predstavnik proglasio na privremenoj osnovi. Ko je za? Za 15 zakona. Ima li neko protiv? Ima li neko uzdržan? Imamo 3, 4, 5, uzdržanih. Pet suzdržanih. 27 za. Niko protiv i 5 suzdržanih. Ukupno 32 poslanika glasalo i konstatujem da smo usvojili na prijedlog predsjedavajućeg po članu 105. da se zakoni visokog predstavnika proglašenina privremenoj osnovi, njih 15 upute u parlamentarnu proceduru po hitnom postupku, član 105. Prelazimo na zadnju tačku dnevnog reda 8. Ad.8. Poslanička pitanja i odgovori Izvolite. Poslanik Šarganović. Poslanik Šarganović u pisanoj formi dostavlja pitanje. Hvala vam. Izvolite, poslanik Bjelobrk. Ja vas molim još malo strpljenja.
Imam pitanje za predsjedavajućeg ovog doma. Ja sam uputio Ministarskom vijeću pitanje povodom događaja, odnosi se na potrebnu informaciju Vlade RS povodom događaja u Trebinju i Banja Luci. Naznačio sam moj stepen hitnosti do 15. maja da dobijem odgovor. Šta ste vi u Predsjedništvu ovog doma preduzeli da mi obezbijedite taj odgovor.
Poslanik Bjelobrk će dobiti odgovor. Od Kolegija, kako da ne. Kolegija ovog doma, nema predsjedništva. Hvala vam na pitanju. Ima li još neko? Poslanik Begović.
Poštovani predsjedavajući, dame i gospodo, od bolničkog tretmana kojeg sam imao u neposrednoj prošlosti, nisam bio u mogućnosti da u pismenoj formi postavim poslanička pitanja za današnju sjednicu, zato mi dozvolite da najavim moja poslanička pitanja da uđe u stenogram za današnju sjednicu, a naknadno ću u otvorenom roku u pismenoj formi postaviti. Mislim da to dozvoljava Poslovnik.
Kako da ne.
Imam pet poslaničkih pitanja. Prvo se odnosi na implementaciju Aneksa VII Dejtonskog sporazuma. Svi smo svjedoci situacije u kojoj se nalazimo kako se 42 primjenjuje i kako se provodi Aneks VII. Odnosi se na prognanike, raseljena lica i srpske i bošnjačke i hrvatske nacionalnosti i nacionalnih manjina, inače na građane sve skupa mislim. Svi smo svjedoci da sad to ne elaboriram, to ću u pismenoj formi obrazložiti. Drugo pitanje odnosi se na primjenu nastavnih planova i programa u oblasti osnovnog i srednjeg obrazovanja. Vjerovatno nismo svi svjedoci na terenu kakva je situacija. Javljaju se vrlo nezgodne stvari. Javljaju se takve stvari u koje se umiješala i religija i u koje se umiješala i ostali drugi, hajde da kažem i ostali drugi ekstremni elementi koji pokušavaju svojim metodama da izvrše određene asimilacije, da izvrše određene pritiske na tu našu dječicu, na tu našu omladinu, kada je u pitanju realizacija nastavnog plana i programa u osnovnim i srednjim školama i to ću u pismenoj formi konkretno obrazložiti sa primjerima da vas puno ne zamaram. Jer na ovakav način, stvarno, ne možemo obezbijediti pomirenje građana a ja bih rekao još i naroda. Treće pitanje jeste, nazivi gradova i naseljenih mjesta. Opet smo svjedoci i pretjeranih sloboda pa pomalo i zlouptreba svjedoka da neko uzima sebi pravo da određuje i mijenja nazive istorijskih gradova, da mijenja nazive naselja. Ja se slažem da opštine mogu i trebaju da utvrđuju nazive ulica, ali gradova i naseljenih mjesta, to treba donijeti poseban zakon o tome, o tome je na koncu to je i interes države, jer je politika već u pitanju. Slijedeće pitanje, pitanje postavljanja spomenika, pa i drugih simbola na teritoriji suverene BiH. BiH kao Republika Bosna i Hercegovina ’92.godine priznata je na osnovu referenduma i kao takva uknjižena je u UN kao suverena Republika – država BiH. Nažalost, dešava nam se da određeni ekstremistički elementi nikad ne misli na narod, nikad ne misli na velike grupacije, nego na određene utjecajne ekstremističke elemente, koji pokušavaju da obezbjeđuju spomenike, pa i određene simbole na teritoriji suverene BiH i da na taj način iritiraju građane i izazivaju mržnju, odnosno sprečavaju našu aktivnost o pomirenju građana. Ono što smo zacrtali. Poslednje pitanje, jeste, pitanje pravnog statusa domova penzionera. Možda ćete mi zamjeriti zato što sam penzioner. Molim vas lijepo. 1994.godine donesen je Zakon o pretvorbi društvene svojine u privatno vlasništvo. Domovi penzionera pripadaju, s obzirom na njihov način formiranja stvaranja, s obzirom na izdvajanja materijalnih dobara od strane radnih ljudi koji su formirani domovi penzionera. Oni sad vise između neba i zemlje, njihov status, još uvijek, ni pravni ni materijalni nije riješen. Ide se od momenta do momenta i vrše se vrlo teške stvari, a tamo su, dragi prijatelji, smješteni penzioneri, iznemogli, protjerani u pojedinim domovima, smještene su socijalno ugrožene osobe, to zna svako. Danas nemamo riješenog pravnog statusa. Postavljano je pitanje i na nivou Federacije, ovo da se donese zakon, uzbjegnuto je to. Postavljeno je pitanje i na nivou kantona i o tome nemamo konkretnog odgovora. Ja mislim i tvrdim i uvjeren sam da je ovo interes države prije svega da ona na svojoj teritoriji riješi ovaj socijalni problem. Hvala vam lijepa. Molim vas, da mi omogućite da ovo u pismenoj formi postavim, da uđe u stenogram sa današnjim datumom, sa današnjom sjednicom kao pitanje. Ja ću ta pitanja postaviti Ministarskom vijeću, postavit ću pitanje drugim nadležnim organima, za koje ja smatram da su nadležni.
Registrovano stenogramom. Nema nikakve dvojbe. Možete u pisanoj formi dostaviti Skupštini, odnosno Predstavničkom domu Parlamentarne skupštine. Da li se još neko javlja za riječ? Poslanik Buturović.
Poštovano predsjedništvo, koleginice i kolege delegati, poslanici, ja neću postavljati poslanička pitanja, ali bih nešto zatražio, odnosno inicirao, predložio, da buduća naša zasjedanja, da dođemo malo spremniji, da dođemo s ubjeđenjem da smo za državu BiH, da hoćemo svi koji sjedimo da je gradimo, kao nama jedinu domovinu, gdje ćemo živjeti svi ravnopravno, sva tri naroda, svi građani i da se oslobodimo malo onih da kažem partijskih stega. Da razmišljamo ovdje kao pripadnici određenih stranaka. Mi smo ovdje delegirani od naroda i radit ćemo u interesu ove države. Ovo je moj savjet i uputstvo, jer ovi, silne ove pauze nas toliko zamaraju. Ovo su prenaporne sjednice u kome ništa se živo ne dogovorimo, ovo je moj apel na kraju da budemo spremniji i da budemo, ono što se kaže, sa više demokratske volje za kompromise u interesu ove države, toliko. A poslanička pitanja, ja sam ovu skupštinu, Parlament zamišljao malo drugačije. Kome da postavljam poslanička pitanja. Vidite, u početku su svi ovdje, pola sata, sat i poslije svi odu. Niti ima Ministarskog vijeća, niti ima članova Predsjedništva, nema nikog, a mislim da bi bilo dobro da nam malo i oni sjede ovdje. Ako ne mogu u punom sastavu, barem određeni predstavnici, ali bi dobro bilo da te sjednice ne budu isti dan i Ministarskog vijeća i Parlamenta pa ne mogu da budu ovdje, što je sasvim normalno. Na dva mjesta čovjek ne može da bude, da se malo o tome svemu vodi računa i mislim da bi onda i ovaj rad i ova skupština bila daleko efikasnija i sigurno dobronamjeran prijedlog da budemo konkretniji, jasniji i glasniji. Eto toliko.
Ja vas molim, sugestije, prijedlozi, poslanička pitanja ali ne i, poslanik Spasojević.
Gospodine predsjedavajući, kolege poslanici, ja neću ništa postavljati, ja ću tražiti da mi se odgovori, pošto sa 4. i 5. sjednice nisam dobio odgovor na tri pitanja i sad ponovo tražim da to dobijem i da dobijem neke odgovore koje sam dao u vezi Budžeta. Nikad nisam dobio te odgovore, pa sad tražim da vi ubrzate da to dobijem. Zahvaljujem.
Zahvaljujem se poslaniku Spasojeviću. Da li se još neko javlja za riječ? Hvala vam na trudu i zalaganju da ovu sjednicu privedemo kraju i vidimo se u najskorije vrijeme. Završavam 8. sjednicu Predstavničkog doma. Sjednica je završena u 18.15.